Συχνές Ερωτήσεις — Κέντρο Φυσικοθεραπείας & Αποκατάστασης στην Νέα Ιωνία\nΒιοκίνηση 210-2711266, 6945-994304 | info@viokinisi.gr\nΚέντρο Φυσικοθεραπείας & Αποκατάστασης στην Νέα Ιωνία\nΣτην εν λόγω ενότητα θα βρείτε απαντήσεις & πληροφορίες σε συχνές ερωτήσεις αναφορικά σε φυσικοθεραπευτικά θέματα που αναλύονται από το προσωπικό του κέντρου φυσικοθεραπείας μας.\nΗ Φυσικοθεραπεία αφορά τη θεραπευτική εκείνη αγωγή κατά την οποία ο ειδικός Φυσικοθεραπευτής εφαρμόζει μια πλειάδα από φυσικά μέσα (ηλεκτρικό ρεύμα, νερό, φως, κλπ) και φυσικούς τρόπους (όπως τη μηχανική χειροπρακτική διόρθωση του ανθρώπινου σώματος) προκειμένου να αποκατασταθεί η υγεία του ανθρώπου.\nΗ Τέχνη της Φυσικοθεραπείας έχει ένα ευρύ πεδίο ιατρικών εφαρμογών όπως στην Ορθοπεδική, Νευρολογία, Γενική Χειρουργική, Νευροχειρουργική, Καρδιοχειρουργική, Παιδιατρική, Πνευμονολογία, Παιδιατρική, Ουρολογία κ.λπ. Παρότι σε μείζονα βαθμό η Φυσικοθεραπεία εφαρμόζεται σε παθολογικές καταστάσεις, όλο και περισσότερο διαφαίνεται ο επίσης σημαντικός ρόλος της στην πρόληψη παθολογικών καταστάσεων.\nΠαράλληλα όλο και περισσότερο γίνεται φανερό ότι διαδραματίζει πολυσήμαντο ρόλο σε ψυχικές παθολογικές καταστάσεις (σε επίπεδο πρόληψης αλλά και θεραπείας) και αυτό λόγω του πολυδιάστατης επίδρασής της στον άνθρωπο.\nΗ εξέλιξη των επιστημών (Φυσική, Κυματική, Βιολογία, Φυσιολογία κα) που θεμελιώνουν τη Φυσικοθεραπεία ως εξέχουσα και προτιμητέα αγωγή για θεραπεία, η τάση προς εξειδίκευση της ίδιας της Φυσικοθεραπείας αλλά και οι κοινωνικές εξελίξεις στον Δυτικό κόσμο καταδεικνύουν τον σπουδαίο ρόλο που θα έχει η Φυσικοθεραπεία στο παρόν και το μέλλον αλλά και τη σημαντικότατη υπηρεσία προς τον Άνθρωπο, που καλούνται να προσφέρουν οι σύγχρονοι πτυχιούχοι Φυσικοθεραπευτές.\nΗ εξέλιξη, ωστόσο, αυτής της τέχνης της Φυσικοθεραπείας αφορά τη μεθοδολογία που ακολουθεί ο Φυσικοθεραπευτής και καθορίζεται και αλλάζει μέσα στα χρόνια και τις ιστορικές περιόδους από τις ανθρωπιστικές και φυσικές επιστήμες.\nΗ φυσικοθεραπεία απευθύνεται, ανεξαρτήτως ηλικίας, σε όλους όσους αντιμετωπίζουν πρόβλημα πόνου, κίνησης ή λειτουργικότητας, το οποίο μπορεί να έχει προκληθεί από παράγοντες όπως: τραυματισμοί, διάφορες παθήσεις, κακή στάση σώματος, ηλικία, περιβαλλοντικοί παράγοντες κτλ. Η φυσικοθεραπεία μπορεί επίσης να εφαρμοστεί και προληπτικά, εξασφαλίζοντας καλή φυσική κατάσταση και ευεξία.\nΠοια οφέλη παρουσιάζει η Φυσικοθεραπεία;\n· Εάν έχετε υποστεί τραυματισμό.\n· Εάν έχετε πρησμένο, μελανιασμένο ή παραμορφωμένο μέρος του σώματός σας.\n· Εάν έχετε κάκωση σε κάποιο σύνδεσμο, πόνο ή ενόχληση (ειδικά εάν τα συμπτώματά επιμένουν για περισσότερο από 3 μέρες).\n· Εάν κουτσαίνετε ή προστατεύετε κάποιο άκρο εξαιτίας κάποιου πόνου.\n· Εάν νιώθετε μούδιασμα.\n· Εάν έχετε μυϊκή ατροφία.\n· Εάν χρειάζεται συμβουλή για την βελτίωση της δύναμης, ευκαμψία, ισορροπία ή φυσική κατάσταση.\n· Εάν χρειάζεστε συμβουλή στην αποφυγή τραυματισμών ή σε άλλους τομείς της μυοσκελετικής υγείας.\n· Εάν χρειάζεστε να βελτιώσετε την φυσική απόδοσή σας σε κάποιο άθλημα.\n· Εάν σχεδιάζετε μία επιστροφή σε κάποιο άθλημα ή δραστηριότητα μετά από αρκετό καιρό αδράνειας.\nΣτόχος μας στις περισσότερες περιπτώσεις είναι η θεραπεία και η αποκατάσταση των τυχόν κινητικών δυσλειτουργιών που εκδηλώνονται άλλοτε με πόνους, άλλοτε με αδυναμία κίνησης ή και με συνδυασμό αυτών. Εκτός όμως από αυτές τις περιπτώσεις, μπορεί να γίνει εφαρμογή της φυσικοθεραπευτικής αγωγής με στόχο την πρόληψη ή ακόμα και την βελτίωση της συνολικής εικόνας. Άλλωστε ένα μεγάλο μέρος των πελατών, ταλαιπωρείται από χρόνιες παθήσεις ή καταστάσεις και έτσι προτιμούν να ακολουθούν μία ή δύο φορές το χρόνο φυσικοθεραπευτικά προγράμματα, με σκοπό την πρόληψη και την διατήρηση της συνολικής εικόνας τους σε ικανοποιητικά επίπεδα. Επίσης η εφαρμογή φυσικοθεραπευτικής αγωγής προεγχειριτικά βοηθά στη μετεγχειρητική πορεία καθώς ο ασθενής αντιμετωπίζει ικανοποιητικότερα τις τυχόν δυσκινησίες και έτσι επανέρχεται με πιο γρήγορους ρυθμούς.\nΗ φυσικοθεραπευτική αγωγή εφαρμόζεται προσαρμοσμένη σχεδόν σε κάθε πάθηση και περίπτωση. Η περίπτωση κύησης χρήζει ιδιαίτερης προσοχής και πρέπει η κυοφορούσα να ενημερώσει τον φυσικοθεραπευτή. Σίγουρα υπάρχουν προγράμματα που μπορούν να εφαρμοσθούν με ασφάλεια σε τέτοιες περιπτώσεις, με ικανοποιητικά αποτελέσματα. Ένα παράδειγμα είναι η μάλαξη όπου με ειδικά προγράμματα μπορεί να εφαρμοσθεί μέχρι και τον 6º μήνα της κύησης.\nΑσφαλώς! Μετά τον τοκετό ένα μεγάλο ποσοστό γυναικών αντιμετωπίζει διάφορα προβλήματα όπως για παράδειγμα ουρική ακράτεια και αφόρητους πόνους στην μέση. Ο φυσικοθεραπευτής είναι ο κατάλληλος άνθρωπος που θα μπορέσει να βοηθήσει την γυναίκα σε αυτά της τα προβλήματα με διάφορες ασκήσεις και μηχανήματα.\nDeveloped by : internet-developer.eu


Τελικα υπάρχουν τα προβληματα που ακουγονται στο iphone 5? - Σελίδα 45 - Ελλάδα - iPhonehellas.gr\nΣελίδα 45 από 123\nΔημοσίευση 05/12/2012 - 21:05\nΔημοσίευση 05/12/2012 - 21:07\nΤι εννοείς ? πως καταλαβαίνεις ότι λειτουργεί ο proximity sensor ?\nΔημοσίευση 05/12/2012 - 21:19\nΕγω να ρωτησω κατι αλλο. Δε ξερω αν ειναι θεμα iphone 5 ή ios 6, αλλα παρατηρησα οτι πολλες φορες οταν με παιρνουν, κανοντας slide για να απαντησω, στο πρωτο ΝΑΙ που θα πω δε με ακουνε, χρειαζεται να το ξαναπω για να με ακουσουν. Σαν να αργει λιγο να γινει η συνδεση μετα το silde. Το εχει παρητηρησει κι ενας φιλος μου με iphone 5, αλλα δε ξερω αν ειναι θεμα συσκευης η το κανει και στα υπολοιπα με το ios 6\nΔημοσίευση 05/12/2012 - 21:26\nΤον βλέπω! Φαίνεται ένα αχνό κόκκινο φωτακι. Μπορεί κάποιος να το κοιτάξει και να μου πει;\nΔημοσίευση 05/12/2012 - 21:32\nΤον Proximity μπορείτε να τον δείτε μέσα απο κάποια άλλη κάμερα είτε κινητού, είτε κάμερας.\nΘα δείτε το μικρό κόκκινο φως.\nΑυτό είναι ίσως πρόβλημα του δικτύου. Το έχω και εγώ με Cosmote και Android (όχι για πολύ ακόμα ελπίζω)\nΔημοσίευση 05/12/2012 - 21:45\nφίλε το έχω και εγώ με το 5 και cosmote\nΔημοσίευση 05/12/2012 - 21:53\nΝίκο αυτό λέω, τον βλέπω με γυμνό μάτι φαίνεται ένα κόκκινο αχνό φως.\nΠαίζει να είναι ιδέα μου και να πρόκειται περί διαθλασης από άλλη πηγή φωτός; Μάλλον όχι γιατί το παρατήρησα σε σκοτεινό δωμάτιο και η διάφορα είναι εμφανής με σβηστη και αναμμένη οθόνη.\nΔημοσίευση 05/12/2012 - 21:54\nΕμένα δεν μου έτυχε με what's up.\nΔημοσίευση 05/12/2012 - 21:55\nΟταν τον σκεπασεις με κατι κλεινει την οθονη και το touch input ?\nΒασικα αυτο ειναι το μονο που οδηγει ο Proximity sensor στο stock ιOS. Και δεν εχει κανενα νοημα να ενεργοποιηται εκτος κλησης ..\nΔημοσίευση 05/12/2012 - 22:34\nΟχι φίλε μου όταν τον σκέπαζω όλα λειτουργούν κανονικά. Με παραξενευει όμως που το βλέπω γιατί όπως είπες είναι μόνο για τις κλήσεις.\nΔημοσίευση 05/12/2012 - 22:43\n...και επίσης εκπέμπει στο υπερυθρο. Είσαι σίγουρος ότι βλέπεις αυτόν και όχι καμμιά διαθλαση ? δοκίμασε επίσης αν δουλεύει σωστά μέσα σε κλήση (ότι δηλ. κλείνει την οθόνη). Κανε και ένα reboot ...\nΣε εμένα πάντως δεν φαίνεται τίποτε ...\nΔημοσίευση 05/12/2012 - 23:42\nειμαι σιγουρος το βλεπω και μαλιστα ειδα και απο την καμερα αλλου κινητου και το βλεπω και απο κει...\nΔημοσίευση 06/12/2012 - 07:37\nΑν το κανείς ένα set up us new νομίζω θα λυθεί το πρόβλημα σου .το πρόβλημα αυτό το είχαμε με το Samsung s3 και κωλουσε τον αισθητήρα μια εφαρμογή (viber) φαινόταν κόκκινος και εκεί . Μήπως το πρόβλημα σου προήλθε από κανένα παλιό backup .\nΔημοσίευση 06/12/2012 - 08:53\nΤο διάβασα και γω για το viber αλλά δεν ήταν αυτό. Επίσης δεν έκανα restore from backup από το 4αρι όταν το πήρα επομένως δεν υπάρχει τέτοια περίπτωση. Εκανα δυο restore as new αλλά το πρόβλημα παραμένει. Μιλάμε για πρόβλημα hardware ή ίσως κάποιο bug του iOS; Εχει παρατηρήσει κανείς κάτι παρόμοιο;


Προσωπικά πυρά πάνω από την προτομή Μυλωνά - Typos-i.gr\nΠροσωπικά πυρά πάνω από την προτομή Μυλωνά\nΔημοσιευση: 12-02-2019, 14:43\nΗ αντιπαράθεση για τα «παρελκόμενα» της προτομής Μυλωνά απέκτησε προσωπικό τόνο. Τον έδωσε αρχικά η δημοτική αρχή, προκαλούμενη από την παράταξη του Μωυσή Ελισάφ, το συνέχισαν τα «Γιάννενα Νέα Εποχή» σε ευρεία κλίμακα πλέον.\nΚαταρχάς, η υπόθεση που εξελίχθηκε σε μια δημόσια αντιπαράθεση για το ποιος σέβεται ή όχι την πόλη, το πανεπιστήμιο, την τέχνη και τον ίδιο τον Γ. Μυλωνά, ξεκίνησε από ένα unfair του δημιουργού της προτομής, γλύπτη Θεόδωρου Παπαγιάννη, ο οποίος επέλεξε απαντώντας σε ανάρτηση του δημάρχου στο facebook να δημοσιοποιήσει το θέμα πληρωμής του χυτηρίου (γιατί ο ίδιος έχει φιλοτεχνήσει αφιλοκερδώς την προτομή). Το θέμα πήρε, με τον ίδιο unfair δημοσιογραφικά τρόπο, έκταση και η συνέχεια δόθηκε μεταξύ δημοτικής αρχής και «Γιάννενα Νέα Εποχή».\nΗ δημοτική αρχή στην απάντησή της, ουσιαστικά αμφισβήτησε την ικανότητα του κ. Ελισάφ στη διοίκηση, και επέστρεψε την κατηγορία της «ασέβειας» λέγοντας ότι κ. Ελισάφ δεν πήγε στην τελετή.\nΣτην ανταπάντησή της η παράταξη του κ. Ελισάφ αναφέρει αφενός ότι ο επικεφαλής της δεν κλήθηκε στην εκδήλωση, θέτοντας ουσιαστικά θέμα πρωτοκόλλου. «Πρόκειται για μία ασύγγνωστη παράλειψη του δημάρχου, που είχε την ευθύνη οργάνωσης της τελετής» αναφέρει χαρακτηριστικά.\nΗ ανταπάντηση περιλαμβάνει και την ανταπόδοση στις αιχμές για την ικανότητα διοίκησης, λέγοντας ότι «ο κ. Ελισάφ, γνωρίζει και μάλιστα πολύ καλά τις διαδικασίες πληρωμής, όπως γνωρίζει τι σημαίνει συνέπεια προς τους συνεργάτες του Δήμου. Το απόδειξε κατά τα τριάμισι χρόνια θητείας του στο Πνευματικό Κέντρο».\nΕπιπλέον, στη διαμάχη για το πότε θα πληρωθεί το χυτήριο, η παράταξη Ελισάφ αναφέρει: «Το χρονικό διάστημα των έξι μηνών μπορεί να το θεωρεί μικρό ο δήμαρχος αλλά είναι πολύ μεγάλο για ανθρώπους που ζουν με το μεροκάματο».\nΕπιμένει στην κατηγορία ότι «ο δήμαρχος πρόσβαλλε τον κ. Παπαγιάννη» και συμπληρώνει το εξής: «Ως υποψήφιος δήμαρχος (σ.σ. ο κ. Ελισάφ) έχει υποχρέωση να παρεμβαίνει στο διάλογο του δημάρχου με τον καταξιωμένο δημιουργό, καλλιτέχνη και συμπολίτη μας κ. Παπαγιάννη».\nΤέλος, η παράταξη «Γιάννενα Νέα Εποχή» κλείνει λέγοντας ότι «ο πολιτικός πολιτισμός του κ. Μπέγκα μετατράπηκε πολύ γρήγορα σε πολιτική εμπάθεια προς τον επικεφαλής και την παράταξη ‘Γιάννενα Νέα Εποχή’».\nΣε μια ακόμα ανταπάντηση, η δημοτική αρχή αναφέρει: «Η δημοτική αρχή αλλά και η ‘Ενότητα Πολιτών – Νέα Γιάννενα’ είναι περήφανες που απέτισαν μια οφειλόμενη τιμή, στον βαθμό που αναλογούσε σε έναν σπουδαίο πολιτικό ο οποίος σημάδεψε την πορεία του τόπου. Τον Γεώργιο Μυλωνά. Αυτή είναι η μείζονα πολιτική πράξη. Τα υπόλοιπα είναι παραπολιτική».\n'Ολα αυτά ξεκίνησαν από έναν άνθρωπο της τέχνης και των γραμμάτων, ο οποίος δεν έχει τοποθετηθεί δημόσια, στο θέμα όπως εξελίχθηκε.\nΟ Μανασσής με την... περισπωμένηΜια έκθεση φωτογραφίας σε ένα μικρό χωριό του άγνωστου Ζαγορίου\nΠΑΣ έκθεση σινεμά Πανεπιστήμιο ειδήσεις μουσείο Ιωαννινα ήπειρος κέντρο ΣΙνεμά βροχή ιωαννίνα προγράμμα αθλητικά ήπειροσ χιονι ειδήσεισ νεά μπασκετ θεάτρο ΓΙάννενα Ηπειρος Μουσείο Νέα Ήπειρος αστυνομία Βροχή πασ Γιαννενα Ιωάννινα Καιρός Αστυνομία σινεμα νέα ιωάννινα ροκενρόλ μπάσκετ τηλεόραση καιρόσ καιρός Ποδόσφαιρο Θέατρο θέατρο εκλογές Εκλογές Ροκενρολ ποδοσφαίρο περιφέρεια Άρτα περιφερεια ηπειρος δήμος Νεα νεα γιαννενα Ειδήσεις Ηπειροσ Ήπειροσ μουσική Κέντρο ΠΑσ θεατρο Δήμος Τηλεόραση Ζαγόρι αστυνομια δημος Δημος πανεπιστήμιο ΣΥΡΙΖΑ καιρος ειδησεις πρόγραμμα ηπειροσ ζαγόρι ποδόσφαιρο Ιώαννινα πας Μουσική Πρόγραμμα ζέστη ροκενρολ δήμοσ Σινεμά Περιφέρεια καιροσ ποδοσφαιρο ειδησεισ ΖΑΓΟΡΙ χιόνι Μπάσκετ γιάννενα Έκθεση πανεπιστημιο ιωαννινα ιώαννινα Γιάννενα Ιωαννίνα τηλέοραση


ΕΝ.ΑΣ.Υ.Αθήνας: “Τμήματα χωρίς καθαρίστριες- Προειδοποιούν με κλείσιμο, ώστε να μην λειτουργούν ως χωματερές.” – Nantia Report\n.. “για πρώτη φορά η παράταση δεν δόθηκε αφήνοντας τα Τμήματα γυμνά από καθαρίστριες (..) Για άλλη μια φορά η πολιτεία δείχνει με απαράδεκτο τρόπο την αδιαφορία της στον θεσμό της Αστυνομίας και στο αστυνομικό προσωπικό της. Φανταζόμαστε ότι η καθαριότητα στη Βουλή, στα Υπουργεία και στα Κυβερνητικά κτίρια το ίδιο διάστημα συνεχίζεται κανονικά διότι προφανώς για την πολιτεία εκεί κατοικούν, εργάζονται και δρουν πολίτες ανώτερης κατηγορίας!\n(..) στην περίπτωση που δεν δοθεί άμεσα λύση, θα προβλέπουν ακόμα και κλείσιμο των Αστυνομικών Τμημάτων ώστε να μην λειτουργούν ως χωματερές.”\nΟλόκληρη η ανακοίνωση της Ένωσης Αστυνομικών Υπαλλήλων Αθήνας:\n“Το θέατρο του παραλόγου στην Ελληνική Αστυνομία συνεχίζεται. Ο κατήφορος στην εύρυθμη λειτουργία Υπηρεσιών, μέσα σε συνθήκες υγιεινής δεν έχει δυστυχώς τελειωμό. Χαρακτηριστικό και πιο πρόσφατο παράδειγμα είναι ότι με τη λήξη της σύμβασης έργου καθαριότητας της Γ.Α.Δ.Α. αλλά και σε όλες τις Αστυνομικές Διευθύνσεις της χώρας, πλέον τον ρόλο της καθαριότητας στις αστυνομικές υπηρεσίες δεν τον έχουν οι καθαρίστριες αλλά τον έχουν αναλάβει εξολοκλήρου οι συνάδελφοι. Ενώ έως τώρα η συνήθης πρακτική προέβλεπε ότι έως την υπογραφή της νέας ετήσιας σύμβασης έργου στο τέλος του πρώτου τριμήνου κάθε έτους, δίνονταν στο μεσοδιάστημα τρίμηνη παράταση από την πλευρά της υπηρεσίας, φέτος για πρώτη φορά η παράταση αυτή δεν δόθηκε αφήνοντας τα Τμήματα γυμνά από καθαρίστριες, θέτοντας σε κίνδυνο την υγιεινή του προσωπικού, των πολιτών που καθημερινά επισκέπτονται τα Τμήματα και βέβαια των κρατουμένων που φυλάσσονται στα κρατητήρια. Το ίδιο χρονικό διάστημα η έλλειψη ειδών καθαριότητας είναι πλέον τόσο εμφανής που οι συνάδελφοι αναγκάζονται να αγοράζουν και αυτά τα υλικά «ρεφενέ» ώστε να διατηρούν την καθαριότητα στους χώρους από μόνοι τους.\nΣε αντίθετη περίπτωση καλούμε τους συναδέλφους σε επαγρύπνηση. Η Ένωση Αθηνών θα συγκαλέσει έκτακτο Διοικητικό Συμβούλιο και σε συνεννόηση με τους Αντιπροσώπους της θα σχεδιάσει τις μορφές κινητοποίησης στην περίπτωση που δεν δοθεί άμεσα λύση. Αυτές θα προβλέπουν ακόμα και κλείσιμο των Αστυνομικών Τμημάτων ώστε να μην λειτουργούν ως χωματερές. Ο κόμπος έφτασε στο χτένι. Κάθε μέρα που περνά έχουμε κι ένα νέο μεγάλο χτύπημα στην εργασιακή μας καθημερινότητα. Ως εδώ”!


Ο «Εξάστερος» απέκτησε… «Σπαρτιάτη»! (pic/vid) – Όλα Πράσινα\nΕδώ μπορείτε να διαβάσετε την πρόταση του Κωνσταντίνου Πανά, καθώς και το πρώτο του scouting report, όσον αφορά τον παίκτη.\nComparison – Cedric Simmons/ Marcus Haislip/Drew Gooden\nΎψος – 2.08 μ. (όχι 2.11, που γράφεται κατά κόρον)\nΈνα σκληροτράχηλο παιδί στα χέρια του Τομ Ίζο στο Μίσιγκαν Στέιτ, που αγωνιζόταν κατά κόρον στη θέση «4» χάρη στην ευχέρειά του να εκτελεί από μέση και μακρινή απόσταση. Θα μπορούσαμε να τον χαρακτηρίσουμε ως long stretch-4, αλλά το γεγονός ότι έχει πάρει κιλά, έχει βαρύνει ελαφρώς και έχει χάσει λίγο από την ταχύτητα εκτέλεσής του, τον καθιστά πλέον ως ένα αθλητικό two-way ψηλό.\nΜπορώ να μπω στο μυαλό του Πασκουάλ και να καταλάβω γιατί ορθώς επέλεξε τον Πέιν (κάπως έτσι είχα μπει και εγώ στη λογική να τον προτείνω) ως τον blue collar C που θα ενορχηστρώσει κατάλληλα την γραμμή ψηλών. Αρχικά το μακρινό σουτ. Στο playbook του Πασκουάλ, το να διαθέτει ένα ψηλό με range ώστε να ανοίγει το spacing και τα passing lanes σε hi-low συνεργασίες, είναι ιδιαίτερα σημαντικό. Ο παίκτης της θέσης «4» θέλει να λειτουργεί σαν συνδετικός κρίκος, είτε για να ανοίξει χώρους στα γκαρντ, είτε για την εύκολη διάβαση στη ρακέτα και πιστέψτε με, το flash κόψιμο του Πέιν είναι χάρμα ιδέσθαι τόσο για εκτέλεση, όσο και για δημιουργία.\n➡ Δυνατά σημεία\nΚαταρχήν, ο Πέιν δεν είναι αυτό που ορισμένοι έχουν στο μυαλό τους ως mobile ψηλός… Ο Αμερικανός διαθέτει ένα πλούσιο επιθετικό ρεπερτόριο και είναι πάρα πολύ δουλεμένος στις συνεργασίες ψηλού-ψηλού (αρκεί να έχει έναν ακόμη ψηλό να πασάρει. Φανταστείτε ότι ο παίκτης θα έκανε… «παπάδες» με Μπουρούση δίπλα του). Ο Πέιν διαθέτει έναν εξαιρετικό μηχανισμό για PF/C, ο οποίος παρατήρησα ότι έγινε λίγο πιο αργός, εμφανώς εξαιτίας έλλειψης ρυθμού και προπονήσεων. Εκτελεί ακριβώς πάνω από το μέτωπο ξεκινώντας αρκετά χαμηλά περίπου στα γόνατα.\nΤο σημαντικό είναι να σταθούμε στην εκτέλεση των βολών που ανέκαθεν ήταν εύστοχος. Η σύγκρισή μου με τον πρώην παίκτη του Ολυμπιακού, Σέντρικ Σίμονς, αφορά τον τομέα της σωματοδομής. Όπως θυμάστε τον Σίμονς, στα ίδια κυβικά είναι και ο Πέιν. Μπορώ να πω με σιγουριά, όμως, ότι είναι πιο σκληρός και λίγο πιο βαρύς.\nΩς two-way ψηλός, ο Πέιν εκτελεί με πρόσωπο, αλλά και με πλάτη στο καλάθι, με την ικανότητα να είναι αποτελεσματικός τόσο σε pop out, όσο και roll in. Σε pick-n-roll συνήθως θα κάνει το pop out στις βολές, όπου είναι ιδιαίτερα εύστοχος, αλλά παράλληλα έχει την ικανότητα να βάζει την μπάλα κάτω και να φτάνει μέχρι το τέλος. Αυτό που μου αρέσει ιδιαίτερα είναι ότι βλέπει γήπεδο και έχει την ικανότητα να δει την πάσα. Είναι πολύ σημαντικά να δημιουργεί συνεργασίες και να μπορεί ακόμη και ως «4» να βάζει τη μπάλα στο συμπαίκτη του στο ζωγραφιστό.\nΤα τελειώματα του είναι σχετικά καλά και γι’ αυτό που σίγουρα παίρνει extra credit είναι η ικανότητα του να φτάνει στην γραμμή της φιλανθρωπίας. Μπορεί να τελειώσει μια φάση μέσα από catch ‘n finish, ενώ έχει ρολάρει στο ζωγραφιστό. Αυτό που σίγουρα τον διακρίνει είναι η αθλητικότητά του τόσο σε θέμα δύναμης, όσο και σε θέμα ταχύτητας. Διαθέτει πολύ γρήγορα πόδια στο ανοιχτό γήπεδο, αξιοπρεπές πρώτο βήμα και φυσικά εξαιρετικό leaping ability, σε συνδυασμό με αυτά τα τεράστια άκρα (2.25 μ. άνοιγμα χεριών), που θα δυσκολέψουν σίγουρα κάθε αντίπαλο.\nΑμυντικά παίρνει τεράστιο βαθμό στο χαμηλό post. Μιλάμε για ένα παίκτη που δύσκολα σπρώχνεται ή κλειδώνεται, αλλά και για ένα παιδί που βγάζει απίστευτη ενέργεια στον τομέα αυτό. Είναι ιδανικός στις βοήθειες τόσο στο να σταματήσει έναν αντίπαλο, όσο και στο να αποτρέψει μια εσωτερική πάσα. Αυτό που πρέπει να κρατήσετε είναι η ψυχική δύναμη που τον χαρακτηρίζει, καθώς μιλάμε για ένα παίκτη που σφύζει από ενέργεια.\n«Από τους πιο σκληρούς/μαχητικούς παίκτες που έχω παρακολουθήσει. Δεν τα παρατάει ποτέ και δεν κάνει πίσω με τίποτα. Παρότι φαίνεται λεπτός και εύκολος αντίπαλος στο ποστ, ισχύει ακριβώς το αντίθετο. Τα φαινόμενα απατούν στην περίπτωση του. Το «refuse to lose» αποτυπώνεται στο πρόσωπό του στην πρώτη του μονομαχία με αντίπαλο. Διαθέτει καλό frame, το οποίο γέμισε με τα χρόνια του στο ΝΒΑ. Αυτό που θα παρατηρήσετε αμέσως στον παίκτη είναι τα ψυχικά αποθέματα που έχει. Είναι glue guy. Ο τύπος, ο οποίος θα σηκώσει τον συμπαίκτη του μετά από ένα άστοχο σουτ, ο τύπος ο οποίος θα «σκοτωθεί» για την ομάδα του και δεν θα τον νοιάζει αν θα πάρει τα εύσημα. Κάνει πράγματα που δεν φαίνονται στη στατιστική, γι’ αυτό και είχε χαρακτηριστεί ως ηγέτης της αρμάδας του Ίζο εντός και εκτός γηπέδου».\n➡ Αδύνατα σημεία\nΑυτό που σίγουρα δεν του έδωσε το δικαίωμα να παραμείνει στον «μαγικό» κόσμο του ΝΒΑ, είναι το γεγονός ότι δεν έφτασε ποτέ το potential του στο βαθμό που περίμεναν οι σκάουτερς στα κολεγιακά του χρόνια. Ποτέ δεν έφτασε την αθλητικότητά του στα όρια της, το motor του παραμένει αμφιλεγόμενο και πάντα χρειαζόταν ρυθμό επιθετικά για να αποδώσει. Βλέπετε, ο Πέιν ποτέ δεν υπολογιζόταν ως starter, αλλά ως ρολίστας, να παίζει μεταξύ 8-28 λεπτών. Σε αυτό το διάστημα έδειχνε φανερά εκτός ρυθμού αν δεν έπαιρνε την μπάλα στα χέρια του. Το να μπορεί κανείς να είναι αποδοτικός σε μικρό χρονικό διάστημα, αποτελεί λόγο για να κερδηθεί μια θέση στο ΝΒΑ.\nΟ Πέιν είναι συνολικά ένας καλός ριμπάουντερ θέσης, που αντιλαμβάνεται αρκετά καλά τον χώρο σε box out καταστάσεις, αλλά τα νούμερά του συνεχώς πέφτουν. Το μεγαλύτερο πρόβλημα του παίκτη συνολικά δεν είναι άλλο από το να έχει κίνητρο και να διατηρεί την συγκέντρωσή του σε υψηλά επίπεδα. Αυτό θα πρέπει να είναι το «υπ’ αριθμόν ένα» ζητούμενο για τον Πασκουάλ. Το δεύτερο είναι να τον διατηρήσει ζεστό στις προσπάθειες που θα πάρει και να τον κάνει να πιστέψει πως η Ευρώπη είναι το μέρος που του ταιριάζει. Δεδομένα δυσκολεύεται να τελειώσει φάσεις σε κίνηση και πάνω σε επαφή, ενώ έδειξε καλύτερα σημάδια όταν παίρνει την επαφή στο ζωγραφιστό (βάζει άριστα τους ώμους του στο ρολάρισμα κλπ).\nΑμυντικά, είναι σχετικά αδούλευτο το lower body του και θα δυσκολευτεί στην άμυνα με αλλαγές, αλλά θα έχει καλύτερα αποτελέσματα από αυτά του Όγκαστ. Τα screen που επιχειρεί δεν βοηθάνε τον περιφερειακό παίκτη να ξεμαρκαριστεί σε μεγάλο βαθμό, γι’ αυτό και δεν λειτουργεί πολύ ως main screener, αλλά ως δεύτερος ή off ball screener σε pick-n-roll καταστάσεις.\nΑυτό που βελτίωσε από τα κολεγιακά του χρόνια είναι η ικανότητά του να εκμεταλλεύεται περισσότερο την αθλητικότητά του κοντά στο καλάθι και οι συνεργασίες με τους ψηλούς. Είναι ένας παίκτης που θα φανεί «χρυσάφι» στην horn offense του Πασκουάλ τόσο σε pop out, όσο και σε roll in καταστάσεις, ενώ η ικανότητα του να αμύνεται ιδανικά στο χαμηλό post θα παίξει το ρόλο της.\nΔεδομένα, ο όρος «σκυλί του πολέμου» ή «Σπαρτιάτης» θα μπορούσε να τον χαρακτηρίσει. Ένας παίκτης που θα τα δίνει όλα στο παρκέ, αρκεί – ξανά λέω – να είναι προσηλωμένος, συγκεντρωμένος και με μεγάλο κίνητρο σε αυτό που θα κληθεί να κάνει. Μπορεί να υπάρξουν παιχνίδια που θα μένει άποντος, αλλά να έχει μοιράσει την μπάλα άριστα στη ρακέτα, να έχει πάρει ριμπάουντ και να έχει κόψει το αντίπαλο δέος στη ρακέτα και παράλληλα να μην πέσει η ψυχολογία του.\nΣε set παιχνίδι να τελειώσει φάσεις κοντά στο ζωγραφιστό ή ακόμη καλύτερα να ανοίξει τους χώρους για τους υπόλοιπους. Ο Πέιν σε pop out σκοράρει καλύτερα μέσα από side pop out – κάτι αντίστοιχο με το κόψιμο του Γιανκούνας – από flash στις βολές και mid pop out. Καταστάσεις που δεδομένα θα διαβάσει ο Καλάθης και ελπίζουμε και οι υπόλοιποι παίκτες.


Επίθεση Νετανιάχου στη δικαιοσύνη με την έναρξη της δίκης του για διαφθορά | Η Εφημερίδα των Συντακτών\n24.05.2020, 15:56 Ενημερώθηκε στις: 24.05.2020, 17:25\nΓύρω στις 3 το μεσημέρι ο Νετανιάχου μπήκε στην αίθουσα του δικαστηρίου, φορώντας μπλε χειρουργική μάσκα λόγω πανδημίας, ενώ αρνήθηκε να καθίσει μέχρις ότου αποχωρήσουν από τον χώρο οι τηλεοπτικές κάμερες.\nΚατά την είσοδό του στο δικαστήριο ο Νετανιάχου εξαπέλυσε επίθεση κατά του σύστηματος απονομής δικαιοσύνης της χώρας του και κατηγόρησε την αστυνομία και τους εισαγγελείς ότι συνωμότησαν για να τον «εκθέσουν».\n«Ο στόχος είναι να ανατρέψουν έναν ισχυρό πρωθυπουργό της δεξιάς παράταξης και έτσι να απομακρύνουν τη δεξιά πτέρυγα από την ηγεσία για πολλά χρόνια», υποστήριξε.\nΤα σχόλια αυτά άνοιξαν μια περίοδο που αναμένεται με βεβαιότητα να είναι ταραχώδης, καθώς γίνεται ο πρώτος εν ενεργεία πρωθυπουργός που δικάζεται ποτέ στο Ισραήλ.\nΣτη σημερινή πρώτη συνεδρία, η οποία κράτησε μία ώρα περίπου, το δικαστήριο διάβασε το κατηγορητήριο με τον Νετανιάχου να… γνέφει ότι κατανοεί τις κατηγορίες. Στη συνέχεια το δικαστήριο διέκοψε για σήμερα, ενώ ο πρωθυπουργός του Ισραήλ, ο πρώτος εν ενεργεία που κάθεται στο εδώλιο, δεν είναι υποχρεωμένος να παρίσταται κάθε μέρα.\nΣτη διάρκεια της σημερινής συνεδρίασης, οι δικηγόροι του πρωθυπουργού της χώρας ζήτησαν περιθώριο δύο-τριών μηνών για να εξετάσουν τα στοιχεία εις βάρος του πελάτη τους.\nΕκατοντάδες διαδηλωτές που τον αποκαλούν «υπουργό εγκληματικότητας» διαδήλωσαν έξω από την επίσημη κατοικία του, ενώ εκατοντάδες υποστηρικτές, συμπεριλαμβανομένων των ηγετικών μελών του κόμματος Λικούντ, διαδήλωσαν υπέρ του έξω από το δικαστήριο.\nΟ Ισραηλινός πρωθυπουργός δικάζεται με τις κατηγορίες της απάτης, της διάρρηξης εμπιστοσύνης και της δωροληψίας η οποία σχετίζεται με μια σειρά από σκάνδαλα διαφθοράς. Ο Νετανιάχου κατηγορείται ότι έχει δεχθεί «δώρα» με αντάλλαγμα ρουσφέτια από ισχυρούς φίλους του και μεγιστάνες των ΜΜΕ.\nΑπό την πλευρά του ο πρώην αντίπαλος και νυν συμμέτοχος στην συγκυβέρνηση, Μπένι Γκάνζ, δήλωσε μέσω Twitter ότι έχει πίστη στο δικαστικό σύστημα της χώρας του και ότι ο Νετανιάχουν θα έχει μια δίκαιη δίκη.\nΗ δίκη του αρχικά ήταν προγραμματισμένη για τα μέσα Μαρτίου, όμως λόγω της πανδημίας αναβλήθηκε για σήμερα. Η συμφωνία που πέτυχε με τον αντίπαλό του Μπένι Γκάνζ του δίνει το δικαίωμα να παραμείνει πρωθυπουργός για 18 μήνες και αντιπρόεδρος της κυβέρνησης για άλλους 18 μήνες, ενώ δεν είναι υποχρεωμένος να παραιτηθεί κατά τη διάρκεια της δίκης, η οποία θα διαρκέσει αρκετούς μήνες.\nΜΕΣΗ ΑΝΑΤΟΛΗ 24.05.2020, 13:07\nΈπειτα από μήνες εκλογικής κρίσης, στη διάρκεια της οποίας έπαιξε την «πολιτική επιβίωσή» του, ο «Μπίμπι» αναμένεται να εμφανιστεί στο περιφερειακό δικαστήριο της Ιερουσαλήμ για μια νέα μάχη, δικαστική αυτή τη...\nΜΕΣΗ ΑΝΑΤΟΛΗ 19.05.2020, 23:13\nΤην απόλυτη απαξίωση της νομικής διαδικασίας της χώρας προετοιμάζει ο Μπένιαμιν Νετανιάχου, ο οποίος ζήτησε από το δικαστήριο της Ιερουσαλήμ να είναι απών από τη δίκη στην οποία είναι κατηγορούμενος για...


Δρ Ελένη Τσουκαλή : Διαχείριση στρες - Ενοποιημένη ιατρική: 1/6/2015 - 1/7/2015\nΑν η εικόνα που ζωγραφίζουμε στο νου μας είναι τόσο δυνατή ώστε να πιστεύουμε πως είμαστε ήδη μέσα της και τη ζούμε, βιώνουμε τότε ένα πολύ θετικό συναίσθημα, η συνολική μας ενέργεια είναι απόλυτα εναρμονισμένη (χάρη στην αυτοσυγκέντρωση και το θετικό μας συναίσθημα), γινόμαστε δηλαδή ένα ανθρώπινο λέιζερ, και η επίτευξη του στόχου μας είναι\nΠρόσφατη μεγάλη έρευνα, που δημοσιεύθηκε στο ιατρικό περιοδικό New England Journal of Medicine έδειξε πως η συχνότητα με την οποία καταναλώνουμε ξηρούς καρπούς, είναι αντιστρόφως ανάλογα συνδεδεμένη με την θνητότητα.\nΕίναι καλό, δηλαδή, για την υγεία μας να καταναλώνουμε ξηρούς καρπούς. Η κατανάλωση ξηρών καρπών μειώνει\nΤα ψυχιατρικά νοσήματα δεν έχουμε μάθει να τα «αγγίζουμε» οι υπόλοιποι γιατροί, εκτός των ψυχιάτρων. Κάποια από αυτά τα θεωρούμε κληρονομικά, ενώ κάποιων άλλων απλά δεν γνωρίζουμε την αιτία.\nΔεν χωράει αμφιβολία όμως, πως οι εντολές της λειτουργίας των κυττάρων μας κρύβονται μέσα στο DNA του πυρήνα τους. Το ίδιο συμβαίνει και με τα κύτταρα του εγκεφάλου μας, που ευθύνονται για τα ψυχιατρικά νοσήματα.\nΑυτό το DNA το κληρονομούμε από τους γονείς μας, αλλά\nΜία από τις 4 συμφωνίες, που αναλύονται στο ομώνυμο μικρό βιβλίο από τον Μεξικανό γιατρό Don Ruiz Miguel, μπορεί να βγάλει τον άνθρωπο και από την πιο δύσκολη κατάσταση ακόμη, χωρίς φθορές στην υγεία και τη ζωή του.\nΑναρτήθηκε από Eleni Tsoukali στις 11:37 π.μ.\nΜε κάθε καινούργια ημέρα έρχεται καινούργια δύναμη και καινούργιες σκέψεις...


Δύο νέες κυρίες μπήκαν στην παρέα μου!\nΟι δυο κουκλίτσες σε στυλ Tilda έρχονται με ανοιξιάτικη διάθεση σε μεγάλο μέγεθος με ύψος 55 εκατ. η καθεμία.\nΗ πρώτη φορά μια λουλουδάτη φούστα που βγαίνει και πάνω στο σώμα της είναι ραμμένο το πάνω μέρος του ρούχου καθώς και τα παπουτσάκια της.\nΤα μαλλιά είναι απο φυσικό φελτ\nΗ δεύτερη φορά ένα πιο στενό φόρεμα σε γήινους τόνους με πουά και δαντέλες.\nΕπίσης τα μαλλιά της είναι απο φυσικό φελτ!\nΑναρτήθηκε από Ania's Craft στις 12:56 π.μ. Δεν υπάρχουν σχόλια:


Showing results for tags 'Τροχαίο'. - myBike.gr\nΗμερίδα: Αυτόχειρες πίσω από θανατηφόρα τροχαία!\nΕΚΘΕΣΗ ΠΟΥ ΣΟΚΑΡΕΙ: Αυτόχειρες πίσω από θανατηφόρα τροχαία FEATURED, ΕΛΛΑΔΑ9 Σεπ, 2016 - 17:16 ΠΗΓΗ Το νου μας ρεμάλια...... Η κατάσταση έχει ξεπεράσει κάθε όριο!!! Ας είμαστε υποψιασμένοι, με το βλέμμα και το μυαλό όσο γίνεται πιο κοντά στο 100%. Να γυρίζουμε με ασφάλεια στο σπίτι μας.....\nΕγνατία οδός Καραμπόλα στην Εγνατία Οδό - θέση Κλειδί\nΜία νεκρή και 22 τραυματίες είναι ο απολογισμός από τις δύο διαδοχικές καραμπόλες στην εθνική οδό Θεσσαλονίκης - Αθηνών, στο ύψος του Κλειδιού Ημαθίας. Στις δύο καραμπόλες ενεπλάκησαν συνολικά 28 οχήματα και τραυματίστηκαν άλλα 22 άτομα, μεταξύ των οποίων μία έγκυος γυναίκα και τρία παιδιά. Λόγω πυκνής ομίχλης και περιορισμένης ορατότητας σημειώθηκε η πρώτη καραμπόλα, στην οποία ενεπλάκησαν 16 οχήματα, σύμφωνα με τα αρχικά στοιχεία από τη γενική αστυνομική διεύθυνση. Λίγα λεπτά αργότερα ένα χιλιόμετρο πιο κάτω από την πρώτη καραμπόλα σημειώθηκε και δεύτερη με την εμπλοκή άλλων οχτώ οχημάτων. Σε αυτό το περιστατικό τραυματίστηκαν επιπλέον έξι άτομα. Στο σημείο έσπευσαν άμεσα δέκα ασθενοφόρα του ΕΚΑΒ (δύο από Κατερίνη, τέσσερα από Βέροια και τέσσερα από Θεσσαλονίκη) για τη μεταφορά των τραυματιών σε νοσοκομεία της Θεσσαλονίκης και της Βέροιας. Σύμφωνα με τις πληροφορίες από το ΕΚΑΒ, συνολικά διακομίστηκαν 22 τραυματίες και ένας νεκρός. Συγκεκριμένα, στο νοσοκομείο της Βέροιας διακομίστηκαν 12 τραυματίες εκ των οποίων τρία παιδιά. Στο Παπανικολάου της Θεσσαλονίκης μεταφέρθηκαν εφτά, στο Αγιος Δημήτριος δύο και στο Ιπποκράτειο μία έγκυος, την οποία μετέφερε ασθενοφόρο που ενεπλάκη στο τροχαίο. Άνδρες της τροχαίας βρίσκονται στο σημείο και γίνεται εκτροπή των οχημάτων μέσω της παλαιάς εθνικής οδού από τον κόμβο της Αλεξάνδρειας.\nΤο μέλος Viper4 πρόσθεσε ένα θέμα στο Δήλωση Ατυχημάτων


Ανάστατη η Καλλιθέα με την πρόθεση να υποβαθμιστεί το δημοτικό σχολείο (φωτογραφίες) – Φούιτ.gr\nστα Καστοριά, τελευταίες ειδήσεις 25 Μαΐου 2022 22:10\nΛαϊκή συνέλευση σήμερα το απόγευμα στο 6ο Δημοτικό Σχολείο Καστοριάς στην Καλλιθέα, μετά από πρόσκληση του Συλλόγου Γονέων. Η συνέλευση αφορούσε στον προγραμματισμό δράσεων ενάντια στην πρόθεση της Διεύθυνση Πρωτοβάθμιας Εκπαίδευσης Καστοριάς για την υποβάθμιση της σχολικής μονάδας και τη μεταφορά μαθητών σε άλλο σχολείο της πόλης.\nΗ αγανάκτηση των γονέων έκδηλη, καθώς αν υλοποιηθεί μια τέτοια απόφαση θα επηρεάσει στο άμεσο μέλλον τόσο το ίδιο το σχολείο, όσο και το Νηπιαγωγείο Καλλιθέας αλλά και το 2ο Γυμνάσιο. Οι γονείς ομόφωνα δήλωσαν ότι δεν θα αφήσουν να παρθεί μια τέτοια απόφαση.\nΣτη συνέλευση εκτός από τους γονείς παραβρέθηκαν η επικεφαλής της μείζονος αντιπολίτευσης του Δήμου Καστοριάς κ. Κατερίνα Σπύρου, οι δημοτικοί σύμβουλοι κ. Σάκης Ρήμος, κ. Χρήστος Μουρατίδης και κ. Κώστας Παύλου, το ΔΣ του Συλλόγου Εκπαιδευτικών Πρωτοβάθμιας Εκπαίδευσης Καστοριάς, το ΔΣ του Πολιτιστικού Συλλόγου Καλλιθέας και κάτοικοι της περιοχής.\nΠαρέμβαση μέσω βιντεοκλήσης έκανε ο δήμαρχος κ. Γιάννης Κορεντσίδης, ο οποίος δήλωσε ότι σε καμία περίπτωση ο Δήμος θέλει την υποβάθμιση του σχολείου, κάτι που θα οδηγούσε στην ευρύτερη υποβάθμισης της περιοχής. Κάλεσε τους γονείς σε κοινή συνάντηση αύριο στο δημαρχείο μαζί και με τον διευθυντή Πρωτοβάθμιας Εκπαίδευσης Καστοριάς.\nΓΙΑΝΝΗΣ ΚΟΡΕΝΤΣΙΔΗΣ ΔΗΜΟΣ ΚΑΣΤΟΡΙΑΣ Εξωραϊστικός Σύλλογος Καλλιθέας ΚΑΛΛΙΘΕΑ ΚΑΣΤΟΡΙΑ Κατερίνα Σπύρου ΚΟΙΝΩΝΙΑ Παιδεία πρωτοβαθμια εκπαιδευση Σάκης Ρήμος ΣΥΛΛΟΓΟΙ Σύλλογος Εκπαιδευτικών Πρωτοβάθμιας Εκπαίδευσης Χρήστος Μουρατίδης\t2022-05-25\nΛέξεις-κλειδιάΓΙΑΝΝΗΣ ΚΟΡΕΝΤΣΙΔΗΣ ΔΗΜΟΣ ΚΑΣΤΟΡΙΑΣ Εξωραϊστικός Σύλλογος Καλλιθέας ΚΑΛΛΙΘΕΑ ΚΑΣΤΟΡΙΑ Κατερίνα Σπύρου ΚΟΙΝΩΝΙΑ Παιδεία πρωτοβαθμια εκπαιδευση Σάκης Ρήμος ΣΥΛΛΟΓΟΙ Σύλλογος Εκπαιδευτικών Πρωτοβάθμιας Εκπαίδευσης Χρήστος Μουρατίδης


Κατοικία και επαγγελματικός χώρος προς πώληση, Παχειά Άμμος Ιεράπετρας – Megadeal-RealEstate\nΙεράπετρα,\tΙεραπετρα\tΠαχεια Αμμο 72200 Ελλάδα\tView on map\nΚωδικός Ακινήτου: D161\nΠωλείται κατοικία 65τ.μ., 1 ου ορόφου και κατάστημα 65τ.μ. ισόγειο στην χωριό Παχειά\nΆμμος Λασιθίου, ελάχιστα μέτρα από τη θάλασσα. Στην οικοδομή υπάρχει επιπλέον\nένα παλιό καμαράκι 15τ.μ. Για τα τρία οικήματα υπάρχει δυνατότητα πώλησης όλα\nμαζί ή και ξεχωριστά. Το μαγαζί είναι ανακαινισμένο ενώ το σπίτι (άδεια του 1982) χρήζει\nμερικής ανακαίνισης. Το σπίτι (επιπλωμένο) διαθέτει μεγάλη κουζίνα, σαλόνι με θέα\nστη θάλασσα, μπάνιο και μία μεγάλη κρεβατοκάμαρα. Η οικοδομή βρίσκεται πάνω\nστον κεντρικό δρόμο Αγίου Νικολάου-Ιεράπετρας, 15χλμ από την πόλη της Ιεράπετρας.\nΠωλούνται τρία διαμερίσματα: 1) Ισόγειο διαμέρισμα 100 τ.μ. Διαθέτει 3 υπνοδωμάτια, σαλόνι, κουζίνα με τζάκι και μπάνιο. 2)Διαμέρισμα 1ου ορόφου 100τ.μ. Διαθέτει 4 υπνοδωμάτια, σαλόνι-κουζίνα και μπάνιο...


Έτοιμη για νέο… σεισμό η ΚΝΕ - Οδηγητής στην Άρτα! - Ταχυδρόμος Άρτας\nΑρχική ΣΧΟΛΙΑ Έτοιμη για νέο… σεισμό η ΚΝΕ – Οδηγητής στην Άρτα!\nΤο φεστιβάλ μετακομίζει και πηγαίνει στο Εκθεσιακό Κέντρο «Κώστας Βάγιας». Η απόφαση ελήφθη για να κερδηθεί μεγαλύτερη έκταση, επιτρέποντας έτσι την διατήρηση αποστάσεων διότι σε κάτι τέτοια η ΚΝΕ δεν κάνει… εκπτώσεις. Πάνω απ’ όλα η υγεία και η με κάθε θυσία προστασία της. Χώρια ότι δεν επιτρέπει σε κανέναν κακοπροαίρετο να βαφτίσει «κορωνοπάρτι» το φεστιβάλ της. Κι επειδή κάτι τέτοια δεν τα σηκώνει βάζει τα πλάνα για τον σχεδιασμό στο Εκθεσιακό Κέντρο.\nΤο φεστιβάλ θα γίνει Παρασκευή 3 και Σάββατο 4 Σεπτεμβρίου, οπότε σημειώστε ονόματα. Πρώτη βραδιά Φωτεινή Βελεσιώτου και το γνωστό δημοφιλές συγκρότημα «Χαγιάλ» και την δεύτερη Βασίλης Παπακωνσταντίνου και ο Αρτινός Χρήστος Σιάνας που πέρυσι, στο ίδιο φεστιβάλ, δημιούργησε μια πολύ ωραία ατμόσφαιρα.\nΕνώ αυτή ήταν η αρχική προς υλοποίηση πρόταση, μόλις είδαν τα κρούσματα κορωνοϊού να ανεβαίνουν επικίνδυνα, αμφιταλαντεύτηκαν κάπως. Έπεσαν μεν κάποιες δεύτερες σκέψεις, αλλά η ιδέα του Εκθεσιακού τούς έφερε ξανά στην αρχή. Έτσι οι νεολαίοι του ΚΚΕ έρχονται όπως παλιά για να δώσουν τον δικό τους ξεχωριστό τόνο στην πόλη. Είναι έτοιμοι για ένα νέο… σεισμό!\nΠροηγούμενο άρθροΘέμα του «Τ» στην τηλεόραση του Star\nΕπόμενο άρθροΠλήττονται σχολές του Πανεπιστημίου από την ελάχιστη βάση εισαγωγής κυρίως σε Άρτα και Πρέβεζα


Αϊντχόφεν - Άγιαξ 1-2: Πήρε το ντέρμπι και προσπέρασε στην κορυφή '); });\nΚΩΣΤΑΣ ΜΠΡΑΤΣΟΣ 23.01.2022 | 17:30\nΤο Topper μεταξύ της Αϊντχόφεν και του Άγιαξ θα έκρινε εν πολλοίς την ομάδα που θα είχε το προβάδισμα για την κατάκτηση της φετινής Eredivisie, αφού αμφότερες μοιάζουν ασταμάτητες. Ο "Αίαντας" πήρε τη νίκη με 2-1 στο "Φίλιπς Στάντιον" για τη 20ή αγωνιστική, επέστρεψε στην κορυφή του βαθμολογικού πίνακα και πλέον κρατά την κατάσταση στα χέρια του.\nΟι φιλοξενούμενοι είχαν το πάνω χέρι στο μεγαλύτερο μέρος του αγώνα και προηγήθηκαν στο 34' με τον Μπράιαν Μπρόμπεϊ, που επέστρεψε στον "Αίαντα" με τη μορφή δανεισμού απ' τη Λειψία και σκόραρε για δεύτερη φορά σε ισάριθμα παιχνίδια.\nΈνα ασυνήθιστο λάθος από την αμυντική γραμμή που έχει δεχθεί μόλις 4 γκολ στο πρωτάθλημα μέχρι στιγμής έδωσε την ευκαιρία στους γηπεδούχους να ισοφαρίσουν με κοντινό σουτ του Μάριο Γκέτσε στο 53'.\nΟι παίκτες του Έρικ τεν Χαχ δεν θορυβήθηκαν, κράτησαν τον έλεγχο και στο 74' το μακρινό σουτ του Νουσαΐρ Μαζραουί αύξησε την τιμή του (αντικείμενο πόθου για πολλές μεγάλες ομάδες) και συνάμα έδωσε τη νίκη 2-1 στην ομάδα του.\nΗ βαθμολογία της Eredivisie\nTAGS ΟΛΛΑΝΔΙΑ ΔΙΕΘΝΕΣ ΠΟΔΟΣΦΑΙΡΟ ΑΪΝΤΧΟΦΕΝ ΑΓΙΑΞ


ΙΣΧΥΡΙΣΜΟΙ ΝΕΟΗΜΕΡΟΛΟΓΙΤΩΝ - ΔΙΔΑΧΕΣ ΑΓΙΩΝ ΠΑΤΕΡΩΝ\n1. Ο ισχυρισμός ότι το «πρωτείο» αποτελεί δογματική παρεκτροπή όπου η Εκκλησία ανέχονταν!\nΌταν λέμε «πρωτείο του πάπα», εννοούμε τις θεωρίες, που κατά καιρούς διατύπωσαν οι πάπες, για να υποστηρίξουν την μοναρχία τους στην Εκκλησία. Προκαταβολικά πρέπει να τονίσουμε πως οι θεωρίες αυτές δεν αποτέλεσαν δογματική παρέκκλιση, τουλάχιστον μέχρι το 1870. Λέμε, μέχρι το 1870, γιατί τότε, στην Α΄ Σύνοδο του Βατικανού ανακηρύχτηκε το «πρωτείο», ως δόγμα του παπισμού!\nΜέχρι το 1009 μ.Χ., που η Ρώμη βρίσκονταν στα χέρια Ρωμαίων Παπών, αποτελούσε ένα διοικητικό ζήτημα, που αφορούσε τη δικαιοδοσία του Πατριαρχείου Ρώμης. Είναι γνωστό, ότι τους πρώτους αιώνες είχαν διαμορφωθεί κατ’ αρχήν τρία εκκλησιαστικά κέντρα, η Ρώμη, η Αλεξάνδρεια και η Αντιόχεια. Οι επίσκοποι των πόλεων αυτών είχαν αποκτήσει εκκλησιαστική δικαιοδοσία στους άλλους επισκόπους. Αργότερα, στα κέντρα αυτά προστέθηκαν τα Ιεροσόλυμα και η Κωνσταντινούπολη. Η τελευταία, με τον 28ο Κανόνα της Δ΄ Οικουμενικής Συνόδου, απόκτησε αποκλειστική δικαιοδοσία στη διοίκηση της Θράκης, Ασίας και Πόντου.\nΣτο διάστημα αυτό υπήρξαν ενδορωμαϊκές διενέξεις μεταξύ των Πατριαρχών Αλεξανδρείας, Κωνσταντινουπόλεως και Ρώμης για δικαιοδοσίες και πρωτοκαθεδρίες. Ποτέ όμως οι προστριβές αυτές δεν μπορούν να θεωρηθούν ως δογματικές παρεκκλίσεις. Όταν η Ρώμη, μετά το 1009 περιήλθε στους Φράγκους, το «πρωτείο» κατέληξε να είναι η προπαγάνδα για τη μοναρχία του πάπα! Μετά δε το 1870 είναι και αίρεση, γιατί ανακηρύχθηκε το «πρωτείο» ως δόγμα!\nΟ Δοσίθεος Ιεροσολύμων χαρακτηρίζει το «πρωτείο» του πάπα «ασέβεια προφανή», σε αντίθεση με το «Φιλιόκβε» που το χαρακτηρίζει αίρεση. Είναι λοιπόν ανυπόστατος ο ισχυρισμός όσων δέχτηκαν το Νέο Ημερολόγιο, πως τάχα η Εκκλησία ανεχόταν την δογματική παρεκτροπή του «πρωτείου του πάπα», για τον απλούστατο λόγο, ότι το «πρωτείο» του πάπα, μέχρι το 1870, δεν υπήρξε ποτέ δόγμα πίστεως!\n2. Ο ισχυρισμός ότι το «Φιλιόκβε» αποτελεί δογματική παρεκτροπή όπου η Εκκλησία ανέχονταν!\nΗ λέξη «Φιλιόκβε» είναι λατινική. Σημαίνει «και εκ του Υιού». Χρησιμοποιείται ως εκκλησιαστική ορολογία για να δηλωθεί, ότι το Άγιο Πνεύμα «εκπορεύεται και εκ του Υιού». Εδώ χρειάζεται ιδιαίτερη προσοχή, γιατί η λέξη «εκπόρευση» μπορεί να αναφέρεται σε δύο πράγματα.\nα. Πρώτον, μπορεί ν’ αναφέρεται στον «αΐδιο» «τρόπο υπάρξεως» του αγίου Πνεύματος. Στην περίπτωση αυτή το Άγιο Πνεύμα εκπορεύεται μόνο από τον Πατέρα. Οι Φράγκοι λένε ότι εκπορεύεται «και εκ του Υιού». Δηλαδή, όταν οι Φράγκοι λένε, ότι Άγιο Πνεύμα ως «τρόπο υπάρξεως», «εκπορεύεται και εκ του Υιού», τότε το Φιλιόκβε αυτό είναι αιρετικό. Το ότι το άγιο Πνεύμα εκπορεύεται μόνο από τον Πατέρα το λέγει ο ίδιος ο Κύριος : « όταν δε έλθη ο παράκλητος ον εγώ πέμψω υμίν παρά του πατρός, το πνεύμα της αληθείας ο παρά του πατρός εκπορεύεται, εκείνος μαρτυρήσει περί εμού».\nΗ διδασκαλία αυτή αποτελεί θεμελιώδες δόγμα της Εκκλησίας, έχει δε συμπεριληφθεί στο Σύμβολο της Πίστεως, στο οποίο αναφέρεται « Και εις το Πνεύμα το Άγιον… το εκ του Πατρός εκπορευόμενον…»\nβ. Δεύτερον, η «εκπόρευση» μπορεί να αναφέρεται στην «εν χρόνω» «πέμψη» του Αγίου Πνεύματος, που είναι ενέργεια της θείας φύσεως. Στην περίπτωση αυτή, το Άγιο Πνεύμα εκπορεύεται όχι μόνο από τον Πατέρα, αλλά και από τον Υιό, και από τον ίδιο τον εαυτό του! Στην περίπτωση αυτή έχουμε ένα «Ορθόδοξο Φιλιόκβε». Οι Πατέρες συνήθως χρησιμοποιούν την έκφραση, ότι το Άγιο Πνεύμα «εκπορεύεται εκ του Πατρός», «πέμπεται δε διά του Υιού»!\nΣτην αρχαία Εκκλησία ο μόνος, που δεν συμφωνούσε με τους αγίους Πατέρες ως προς την «εκπόρευση» του Αγίου Πνεύματος, φαίνεται, ότι ήταν ο Αυγουστίνος, ο οποίος θεωρείται ο πατέρας της αιρέσεως του Φιλιόκβε! Επομένως, ως προς το Φιλιόκβε, μόνο όταν αυτό χρησιμοποιείται ως «τρόπος υπάρξεως» του Αγίου Πνεύματος, αποτελεί δογματική παρεκτροπή, δηλ. αίρεση!\n3. Ο ισχυρισμός, ότι η Εκκλησία ανέχθηκε την αίρεση του «Φιλιόκβε» από το 589.\nΟι ηγέτες του Νέου Ημερολογίου υποστηρίζουν, όπως είπαμε πιο πάνω, ότι το Φιλιόκβε με απόφαση της Συνόδου του Τολέδου Ισπανίας\nτο 589 είχε εισαχθεί ως προσθήκη στο Σύμβολο της Πίστεως, χωρίς ούτε η Ρώμη, ούτε κανένα άλλο Πατριαρχείο να διακόψει την «κοινωνία» με την Εκκλησία της Ισπανίας! Είναι ορθός ο ισχυρισμός αυτός; Να το δούμε :\nα. Η άποψη, ότι η προσθήκη του Φιλιόκβε στο Σύμβολο της Πίστεως έγινε με απόφαση της Συνόδου του Τολέδου Ισπανίας το 589 μ.Χ., υποστηρίζεται από τους παπικούς θεολόγους. Αυτοί έχουν κάθε συμφέρον να δείξουν, πως τάχα η προσθήκη αυτή είναι αρχαιότατη! O Ισπανός Παύλος Ντε Μπαλλέστερ Κονβαλιέρ δεν θεωρεί ως ιστορικές πηγές όλες τις μελέτες των παπικών για την περίοδο αυτή της ιστορίας της Εκκλησίας της Ισπανίας, γιατί την εκθέτουν με μεγάλη μεροληψία. Την άποψη των παπικών, ότι η προσθήκη στο Σύμβολο της Πίστεως έγινε το 589 από τη Σύνοδο του Τολέδου υιοθέτησαν ανεξέλεγκτα, ως επί το πλείστον και ημέτεροι θεολόγοι. Και αυτό είναι ένα από τα προβλήματα της σύγχρονης Ορθοδοξίας. Το ότι δηλαδή οι σύγχρονοι Ορθόδοξοι θεολόγοι αναμηρυκάζουν, ότι συνήθως λένε οι παπικοί ή προτεστάντες θεολόγοι και τα μεταφέρουν στο χώρο της Ορθοδοξίας, ως σοφές διαπιστώσεις, χωρίς ποτέ να υποβληθούν στον κόπο να διερευνήσουν τα θέματα αυτά. Εξαίρεση αποτέλεσε, όπως θα δούμε στη συνέχεια, ο αρχιμ. Σπυρίδων Μπιλάλης!\nβ. Ένα από τα σπουδαιότερα επιχειρήματα κατά του ισχυρισμού, ότι η Σύνοδος του Τολέδου του 589 αποφάσισε την προσθήκη του Φιλιόκβε στο Σύμβολο της Πίστεως είναι το ότι η απόφαση αυτή δεν υπάρχει στις αρχαιότερες εκδόσεις των πρακτικών της Συνόδου, όπως είναι η έκδοση της Κολωνίας, που έγινε το 1530, και η έκδοση των Παρισίων, που έγινε το 1535! Η ισπανική έκδοση των πρακτικών, που έγινε το 1593 περιέχει την προσθήκη του «Φιλιόκβε» στο περιθώριο, ως παρέμβλητη. Γι’ αυτό ο Ρώσος Αδάμ Ζοιρνικάβιος μιλάει για νοθεία των πρακτικών. Την ίδια άποψη υποστηρίζει και ο Ευγένιος Βούλγαρης. Ο παπικός Βελλαρμίνος δέχεται, ότι το Σύμβολο της Πίστεως στη Σύνοδο του Τολέδου το 589 αναγνώστηκε χωρίς την προσθήκη του Φιλιόκβε, ενώ ο L. Bouyer τοποθετεί την προσθήκη αυτή από την Εκκλησία της Ισπανίας περί τον 11ο αιώνα!\nΟρισμένοι, όπως ο Χρυσόστομος Σμύρνης, και ο Βλαδίμηρος Λόσκυ, υποστηρίζουν, ότι η Σύνοδος του Τολέδου είχε υπ’ όψη της το Ορθόδοξο Φιλιόκβε.\nγ. Ο άγιος Μάρκος ο Ευγενικός, στη Σύνοδο Φλωρεντίας Φερράρας (1438- 1439) αρνήθηκε, ότι η προσθήκη του Φιλιόκβε στο Σύμβολο της Πίστεως έγινε το 589 από την Σύνοδο του Τολέδο. Επίσης ο Γεννάδιος Σχολάριος θεωρεί βέβαιο, ότι το Φιλιόκβε δεν προστέθηκε από την Σύνοδο του Τολέδου το 589, αλλά αργότερα από τους Ευρωπαίους, τους Φράγκους.\nδ. Αυτό που κάνει ιδιαίτερη εντύπωση είναι, ότι όταν η φράγκικη Σύνοδος το 809 στο Ακυίσγρανον (Άαχεν) δέχτηκε τη λειτουργική χρήση του Φιλιόκβε, ο πάπας Λέων Γ΄ αντέδρασε αστραπιαία, παρά τις πιέσεις του Φράγκου βασιληά Καρλομάγνου. Εάν η Σύνοδος του Τολέδου το 589 είχε αποφασίσει την προσθήκη του «Φιλιόκβε», ήταν δυνατόν να μην είχε αντιδράσει η Ρώμη, όταν δεν ήταν ακόμη υποτελής στους Φράγκους και να αντιδράσει τρεις αιώνες αργότερα, όταν ήταν υποτελής στους Φράγκους; Εξάλλου οι αντιπρόσωποι της Συνόδου του Ακυϊσγράνου στον πάπα Λέοντα Γ΄ χαρακτήρισαν το Φιλιόκβε «νεαρό δόγμα»! ΄Ηταν δυνατόν ποτέ να χαρακτηρισθεί έτσι το Φιλιόκβε, αν είχε εισαχθεί στο Σύμβολο της Πίστεως προ 300 ετών από τη Σύνοδο του Τολέδο;\nΑκόμη, ο Ρωμαίος πάπας Ιωάννης Η΄ σε επιστολή του στον άγιο Φώτιο έγραψε, ότι το Φιλιόκβε δεν έχει παγιωθεί πολλά χρόνια. Αν το Φιλιόκβε είχε εισαχθεί πριν τρεις αιώνες, ο Ιωάννης Η΄ θα μιλούσε για λίγα χρόνια;\nε. Γι’ αυτό πολύ ορθά ο Αρχιμ. Σπυρίδων Μπιλάλης παρατηρεί τα εξής σημαντικά : «Δεν δυνάμεθα, ομιλούντες περί του Φιλιόκβε να αναγράφωμεν ως ιστορικήν μαρτυρίαν την ανεξέλεγκτον πληροφορίαν, ότι η λατινική προσθήκη εις το Σύμβολον εγένετο κατά την Γ΄ εν Τολέδω Σύνοδον του 589. Η προσθήκη του Φιλιόκβε εγένετο αιώνας τινάς μεταγενέστερον, βάσει των ομολογιών και αυτών των ρ/καθολικών συγγραφέων.\n==> Ύστερα από όσα είπαμε πιο πάνω είναι φανερό, ότι ο ισχυρισμός των ηγετών του Νέου Ημερολογίου, ότι επί τρεις αιώνες η Εκκλησία ανεχόταν την προσθήκη του Φιλιόκβε στο Σύμβολο της Πίστεως δεν είναι αληθής! Η προσθήκη του Φιλιόκβε στο Σύμβολο της Πίστεως δεν έγινε το 589, όπως ισχυρίζονται αυτοί. Έγινε πολλούς αιώνες αργότερα. Και συγκεκριμένα, έγινε από την αυτοκέφαλη Εκκλησία των Φράγκων τον 9ον αιώνα, από δε το Πατριαρχείο της Ρώμης, μόλις τον 11ο αιώνα!


Περιοδοντολογία | Παναγιώτης Καρανίκας - Οδοντίατρος Λάρισα\nΠεριοδοντολογία ονομάζεται ο τομέας της οδοντιατρικής που ασχολείται με τις παθήσεις των ιστών που περιβάλλουν το δόντι, δηλαδή τα ούλα και το οστό. Τα συχνότερα προβλήματα είναι η ουλίτιδα, η περιοδοντίτιδα και οι υφιζήσεις των ούλων.\nΑν παρουσιάζεται κάτι απο τα παρακάτω τότε ειναι πιθανό να υπάρχει πρόβλημα περιοδοντίτιδας :\nπρήξιμο και έντονη ερυθρότητα στα ούλα\nδόντια που μακραίνουν,\nμετακινούνται ή αραιώνουν,\nούλα που «υποχωρούν\nΜελέτες δείχνουν συσχέτιση της περιοδοντίτιδας με καρδιαγγειακές ασθένειες. Επίσης μπορεί να απορρυθμίσει νοσολογικές οντότητες όπως ο διαβήτης ή η ρευματοειδής αρθρίτιδα. Ειδικά με τον διαβήτη φαίνεται να υπάρχει μία αμφίδρομη σχέση , δηλαδή ο διαβήτης μπορει να επιβαρύνει μια περιοδοντική καταστροφή και αντίθετα μια περιοδοντική νόσος μπορεί να απορρυθμίσει τον έλεγχο σακχάρου .\nΓιατί ματώνουν τα ούλα μου ;\nΗ αιμορραγία των ούλων κατά το βούρτσισμα , την πίεση ή ακόμα και αυτόματα οφείλεται συνήθως στην μικροβιακή φλεγμονή των ούλων (ουλίτιδα ) . Θεραπεία αποτελεί η στοματική υγιεινή με εκμάθηση σωστής χρήσης της οδοντόβουρτσας και μεσοδόντιου νήματος καθώς και η αφαίρεση της πέτρας και διόρθωση κακότεχνων εργασιών από τον οδοντίατρο .\nΤι είναι ουλίτιδα και τι περιοδοντίτιδα ;\nΟυλίτιδα είναι η μικροβιακή συνήθως φλεγμονή των ούλων (μαλακών ιστών) . Είναι μια πλήρως αναστρέψιμη κατάσταση με την κατάλληλη θεραπεία.\nΗ περιοδοντίτιδα είναι η εξέλιξη της ουλίτιδας , δηλαδή η επέκταση της φλεγμονής στο οστό . Έχει σαν αποτέλεσμα την απώλεια οστού, την υποχώρηση των ούλων και την δημιουργία θυλάκων. Τα δόντια χάνουν την στήριξη τους και η υποχώρηση των ούλων δημιουργεί αισθητικά προβλήματα καθώς και ευαισθησίες . Χρειάζεται περιοδοντική θεραπεία για διατήρηση της υγείας του στόματος και παύση της περαιτέρω απώλειας στήριξης των δοντιών.\nΓιατί κουνιούνται τα δόντια μου ;\nΜια από τις πιθανές αιτίες μπορεί να είναι η αθεράπευτη περιοδοντίτιδα η οποία έχει μειώσει την στήριξη των δοντιών\nΤι είναι η μικροβιακή πλάκα ;\nΜικροβιακή πλάκα ονομάζεται η οργανωμένη μάζα μικροοργανισμών που συσσωρεύεται σε επιφάνειες δοντιών και προσθετικών αποκαταστάσεων στο στόμα .\nΣε ποιες επιφάνειες συσσωρεύεται ιδιαίτερα η μικροβιακή πλάκα ;\nΙδιαίτερη συσσώρευση παρατηρείται σε επιφάνειες που ευνοούν τη μηχανική συγκράτηση όπως τα μεσοδόντια διαστήματα , οι παρυφές των ούλων και οι περιοδοντικοί θύλακοι .\nΚάθε πότε πρεπει να κάνω καθαρισμό ;\nΚάθε ασθενής θα πρέπει μια φορά το εξάμηνο να επισκέπτεται τον οδοντίατρο για περιοδικό έλεγχο . Συνήθως αυτός είναι και ο χρόνος που απαιτείται για την αφαίρεση των σκληρών εναποθέσεων στα δόντια (πέτρα) .\nΔιορθώνεται η κακοσμία του στόματος μου ;\nΗ κακοσμία του στόματος μπορεί να οφείλεται στις διάφορες τροφές που τρώμε οπότε είναι παροδική ή να οφείλεται από κακή στοματική υγιεινή , τερηδόνες , περιοδοντίτιδα ή ακόμη από κάποια συστηματικά νοσήματα. Χρειάζεται μια προσεκτική οδοντιατρική εξέταση για να βρούμε το αίτιο για να την εξαλείψουμε .\nΠρόκειται για υποχώρηση των ούλων και αποκάλυψη των ριζών του δοντιού . Μπορεί να οφείλεται σε περιοδοντίτιδα , συχνός όμως λόγος είναι και η υποχώρηση λόγω λάθος τεχνικής βουρτσίσματος η οποία μπορεί να προκαλέσει ανεπανόρθωτες βλάβες.


InTownPost-«Αγκάλιασε ο ουρανός» τον Σπύρο Γιατρά\nTο διάβασαν 529 άτομα (529 Views)\n«Ο αετός πεθαίνει στov αέρα ελεύθερος και δυνατός\nΤης απovιάς όταv τov βρίσκει σφαίρα τον αγκαλιάζει ο ουρανός…»\n«Ο «Αετός» του Σπύρου Γιατρά είναι ο «ύμνος» της σχολής Ικάρων. Γράφτηκε σε ταφόπλακες παιδιών που σκοτώθηκαν σε πολεμικές συρράξεις. «Είναι κάτι που δονεί την ψυχή του έθνους. Από τα μικράτα μου ήθελα να γράψω ένα τραγούδι που να περιλαμβάνει αυτές τις σκέψεις μου», είχε πει ο ίδιος σε συνέντευξή του για τον «Αετό» που «απογείωσε το λαϊκό τραγούδι» όπως εύστοχα σχολιάστηκε.\nΈτσι, λοιπόν, σαν το δικό του αετό διέσχισε τους αιθέρες ο Σπύρος Γιατράς και κατευθύνθηκε στου παραδείσου τα μπουζούκια για να χαρίσει κι άλλες επιτυχίες στους ερμηνευτές εκεί…\nΟ Σπύρος Γιατράς με τον Στράτο Διονυσίου\nΑπό τους καλύτερους στιχουργούς των τελευταίων δεκαετιών, έπαιζε στις συνοικίες των πλουσίων και των λαϊκών τάξεων. Ήταν φτιαγμένος να ζει με τους άλλους τη χαρά και τον πόνο και να μοιράζεται ανθρώπινες στιγμές και καταστάσεις με μοναδικό τρόπο. Να εξυμνεί την ομορφιά, τη γυναίκα που ανακάλυψε ότι η καρδιά της είναι άβυσσος, τον έρωτα και την αληθινή αγάπη το πιο δυνατό συναίσθημα, που συνεπάγεται προσφορά ηρεμίας και σταθερότητας.\nΣτο άκουσμα των στίχων του συγχωρεμένου του Γιατρά αφήνουμε στην άκρη τις μουσικές μας προτιμήσεις και σιγοτραγουδάμε τις επιτυχίες του, διώχνοντας τα ντέρτια και τους καημούς μας. Στίχοι του τραγουδήθηκαν από γνωστές φωνές της κάθε εποχής: «Αν Δεν Είχα Και Σένανε» (Γιάννης Πάριος), «Της Γυναίκας Η Καρδιά», «Νομίζεις», «Καλύτερα Μαζί Σου Και Τρελός», «Μας Υποχρέωσες» (Στράτος Διονυσίου), «Όλα Τα 'Δωσα Σε Σένα» (Δημήτρης Κοντολάζος), «Τηλέφωνο» (Θέμης Αδαμαντίδης), «Επειγόντως» (Δούκισσα), «Ένα Σου Σημάδι Μόνο» (Αντύπας), «Λέγε Ό,τι Θες», «Άλλοθι», «Δεν Πάω Πουθενά» (Βασίλης Καρράς), «Όλα Σ' Αγαπάνε» (Αντύπας), «Ο Αετός», «Σώμα Μου», «Μήπως Είμαι Τρελός» (Νότης Σφακιανάκης), «Ένας Θεός» (Πλούταρχος), «Κατάσταση Εκτάκτου Ανάγκης» (Νίκος Μακρόπουλος), και άλλα αξέχαστα τραγούδια του.\n«... Τις χαρές και τις λύπες μας τις διαλέγουμε πολύ πριν τις αισθανθούμε. Εγώ διάλεξα τι θα κάνω, μου αρέσει αυτό που κάνω και θα το κάνω για όσο αντέχω και υπάρχω. Είμαι οπτικός με την ίδια αγάπη και θέρμη που είμαι και στιχουργός, αν και είμαι από μικρός παντρεμένος με τη λογοτεχνία και το διάβασμα.»\nΑυτή ήταν η αλήθεια του Σπύρου Γιατρά, που όταν τον συναντούσες στο κατάστημα οπτικών των, στην περιοχή του Ζωγράφου και δεν σού περνούσε από το μυαλό πως είναι αυτός που κρύβεται πίσω από τα πιο αγαπημένα λαϊκά τραγούδια όλων των εποχών.\nΟ Σπύρος Γιατράς μεγάλωσε φτωχός ανάμεσα σε πλούσιους. Η οικογένειά του μετανάστευσε για πολλά χρόνια στη Νότιο Αφρική. Όταν επέστρεψε στην Ελλάδα, σε ηλικία 27 ετών, ήταν πια διπλωματούχος οπτικός, επάγγελμα που εξάσκησε με ιδιαίτερη αγάπη και ζήλο χωρίς διακοπή, θέλοντας να είναι κοντά στον κόσμο.\n«Ήμουν ένα άτακτο παιδί, ήμουν πάρα πολύ καλός μαθητής, αντιδραστικός και επειδή η επανάσταση των όπλων είναι δεύτερη πρώτα η επανάσταση της σκέψης, ήμουν επαναστάτης», είχε πει ο ίδιος για την παιδική του ηλικία.\nΤα πρώτα του τραγούδια τα έγραψε σε συνεργασία με τον συμμαθητή του Βαγγέλη Πιτσιλαδή. Στην συνέχεια συνεργάστηκε με άλλους σημαντικούς Έλληνες συνθέτες (Αντώνης Βαρδής , Νίκος Λαβράνος, Γιάννης Πάριος) αλλά το δίδυμό του με τον Χρυσοβέργη άφησε εποχή στην νεότερη ελληνική δισκογραφία.\nΕδώ και ένα μήνα, ο Σπύρος Γιατράς νοσηλεύονταν αρχικά στο 401 στρατιωτικό νοσοκομείο και στη συνέχεια στο Ιατρικό κέντρο Αθηνών. Ξεκίνησε για μια επέμβαση ρουτίνας, αλλά δυστυχώς έπειτα από κάποιες επιπλοκές δεν τα κατάφερε και ολοκλήρωσε τον κύκλο της ζωής του στα 77 του χρόνια.\nΆφησε όμως πίσω τόσο ανέκδοτο υλικό γεμάτο αλήθειες , γεμάτο έμπνευση που θα συντροφεύει και τις επερχόμενες γέμιζες και θα είναι μια τεράστια περιουσία για το λαϊκό τραγούδι.\nΚαλό ταξίδι νάχεις Σπύρο μας.\nΠροκήρυξη του 6ου Πανελλήνιου Διαγωνισμού Μουσικής...


Τσάντα που εντυπωσιάζει!\nΠολύ πρακτική, δεν θα την αποχωρίζεστε! Από μαλακή πολυουρεθάνη σε απομίμηση δέρματος. Κλείνει με φερμουάρ και ντυμένο κουμπί σε θηλιά. Λουράκι σε κρίκους. 1 επίπεδη θήκη και 1 θήκη για το κινητό στο εσωτερικό. Επένδυση από βαμβάκι.\nΔιαστάσεις: 33 x 32 εκ.\nΤιμή 27,40 ευρώ\nΠΗΓΗ: LA REBOUTE\nΑθήνα, (Athens), 12.09.08


Ημερομηνία: 21.06.2017 Ώρα: 19.30 Πλατεία Ηρώων - Λεμεσός\nH Alliance Française, το Γαλλικό Ινστιτούτο και το Θέατρο Ριάλτο γιορτάζουν την Παγκόσμια Μέρα Μουσικής σε μια ανοιχτή εκδήλωση στην Πλατεία Ηρώων, που συνδυάζει πολλές και διαφορετικές μουσικές από τέσσερα ξεχωριστά μουσικά σχήματα.\nΓια τον σκοπό αυτό έχουν προσκαλέσει το συγκρότημα Quartet Aléas από την Τουλούζη που, αποτελώντας το βασικό σχήμα της μουσικής αυτής γιορτής, θα δώσει το δικό του ξεχωριστό στίγμα. Η μουσική του σχήματος, επηρεασμένη από το κοινό πάθος των καλλιτεχνών του για την ανατολίτικη μουσική και τα αφρικανικά ηχοχρώματα, μας βυθίζει σε ένα ζεστό και πολύχρωμο μουσικό σύμπαν. Το σχήμα απαρτίζουν οι Cyril Laurent (σαξόφωνο), Stéphane Guionie (κιθάρες, νέυ), Mathieu Jardat (μπάσο, κοντραμπάσο) και Xavier Guionie (ντραμς, κρουστά).\nΤη συναυλία θα ανοίξουν οι Drumble Beats, ένα εφηβικό σχήμα κρουστών που δημιουργήθηκε το 2013 υπό την καθοδήγηση του Roger Heinrich. Οι Drumble Beats συνδυάζουν συμβατικά τύμπανα και κρουστά με πρωτότυπα και πειραματικά όργανα. Κατσαρόλες και πλαστικές σωλήνες σμίγουν με ντραμς, αφρικάνικα djembe, γραφομηχανές, τενεκέδες και ηλεκτρονικά samples δημιουργώντας ένα μοναδικό μουσικό κράμα κι ένα χαρακτηριστικό προσωπικό ήχο.\nΤο δικό της στίγμα θα δώσει στη γιορτή της μουσικής, η Ελληνοαμερικανίδα σοπράνο Θεοδοσία Ρούσσου η οποία παίζει ταυτόχρονα Όμποε και Αγγλικό Κόρνο. Μαζί με τους συνεργάτες της θα παρουσιάσει συνθέσεις των Θεοδωράκη, Χατζιδάκι και Άρη Σαν καθώς και παραδοσιακά κυπριακά τραγούδια, μαζί με τζαζ μουσικές από διάφορες χώρες.\nΣτη συναυλία συμμετέχει εκτάκτως και η Συμφωνική Μπάντα Δήμου Στροβόλου – Ευρωπαικού Πανεπιστημίου Κύπρου, με μαέστρο τον Γιάννη Μυράλη, που θα δώσει το δικό της δυναμικό παρών. Η πολυμελής μπάντα αποτελείται από φοιτητές και καθηγητές του κλάδου Μουσικής του Ευρωπαικού Πανεπιστημίου Κύπρου, αλλά και άτομα, τα οποία βρίσκονται σε υψηλό επίπεδο εκτελεστικής ικανότητας σε κάποιο πνευστό ή κρουστό όργανο. Θα παρουσιάσουν πρωτότυπα και διασκευασμένα έργα από το χώρο της κλασικής, τζαζ, ποπ, ροκ, κινηματογραφικής και παραδοσιακής μουσικής.


Ανοικτό το ενδεχόμενο δημοψηφίσματος άφησε ο πρωθυπουργός. - Ηλεία Οικονομία\nΑνοικτό το ενδεχόμενο δημοψηφίσματος άφησε ο πρωθυπουργός.\nΤη διεξαγωγή δημοψηφίσματος υποννόησε ο πρωθυπουργός μιλώντας στους δημοσιογράφους μετά το πέρας της συνάντησης του (διάρκειας 1,5 ώρας) με τον Πρόεδρο της Δημοκρατίας. Η φράση του είναι χαρακτηριστική: «Τις αποφάσεις θα τις υλοποιούμε με την ευρύτερη δυνατή συναίνεση και μεταξύ των κομμάτων και μέσα στον ελληνικό λαό».\nΑναλυτικά δήλωσε: «Επιδίωξη μας είναι η εθνική συνεννόηση. Είμαι ανοιχτός σε κάθε καλή ιδέα και πρόταση από τα κόμματα και κάθε υπεύθυνο φορέα, αρκεί αυτές οι προτάσεις να έχουν ως αποτέλεσμα την επίτευξη των δύσκολων στόχων που έχει θέσει η χώρα μας. Η Ελλάδα μπορεί. Παρά τις όποιες προφητείες οι θυσίες έχουν πιάσει τόπο, έχουμε πιάσει πολύ δύσκολους στόχους και αυτό πρέπει να συνεχίσουμε.\nΕίμαστε απολύτως αποφασισμένοι και αυτό είναι εγγύηση για τη σιγουριά του κόσμου, εγγύηση για μία αναπτυξιακή πορεία. Αυτές τις αποφάσεις θα τις υλοποιούμε με την ευρύτερη δυνατή συναίνεση και μεταξύ των κομμάτων και μέσα στον ελληνικό λαό».


ΗΜΕΡΑ ΑΓΓΛΙΚΩΝ ΔΡΑΣΤΗΡΙΟΤΗΤΩΝ - 7 Δημοτικό Σχολείο Αιγίου\nΤην Τετάρτη, 10 Ιουνίου 2015, η εκπ/κός των Αγγλικών κα Μούρτου Μάγδα μαζί με τους μαθητές των Γ΄, Δ΄, Ε΄, ΣΤ΄ Τάξεων του σχολείου μας αποχαιρέτισαν τη σχ. Χρονιά 2014-15 παρουσιάζοντας στη σχολική κοινότητα δραστηριότητες τις οποίες εμπνεύστηκαν από το μάθημα των Αγγλικών.\nΗ Γ΄ Τάξη παρουσίασε ένα διαδραστικό παιχνίδι με γράμματα, λέξεις και εικόνες από την ύλη της χρονιάς, όπου τα παιδιά έπρεπε να συνεργαστούν σε ομάδες και να ακολουθήσουν οδηγίες για να τοποθετήσουν τα παραπάνω σωστά και σε συγκεκριμένες καρτέλες. Επίσης χόρεψαν με κινήσεις τα τραγούδια: 1) Head, shoulders, knees and toes 2)Let’s do it!\nΗ Δ΄ Τάξη παρουσίασε μίνι θεατρική παράσταση με τίτλο: «Ο λύκος και τα 9 κατσικάκια»(The wolf and the 9 little goats). Τα παιδιά έγραψαν το σενάριο στα αγγλικά και έφτιαξαν και τις μάσκες.\nΟι Ε΄ και ΣΤ΄ Τάξεις έπαιξαν ένα παιχνίδι ταχύτητας, γνώσης, συνεργασίας και συναγωνισμού. Η κάθε τάξη έπρεπε να συνεργαστεί για να συμπληρώσει έναν πίνακα με ανώμαλα ρήματα ή με την κλίση ενός ρήματος,Ακόμα, οι μαθητές της ΣΤ΄ Τάξης μας παρουσίασαν ένα χορευτικό πάνω στο τραγούδι: «Hall of fame»


Βουλιαγμένη: Νεκρό το ζευγάρι μετά τους πυροβολισμούς του συζύγου - Ελλάδα - Νέα Κρήτη\nΤώρα διαβάζετε: Βουλιαγμένη: Νεκρό το ζευγάρι μετά τους πυροβολισμούς του συζύγου\nΑντιπτέραρχος πυροβόλησε την Βουλγάρα σύζυγό του μέρα μεσημέρι και αυτοκτόνησε\nΤραγική κατάληξη είχαν οι πυροβολισμοί που έπεσαν στη Λεωφόρο Βουλιαγμένης και συγκεκριμένα στο νο. 88.\nΣύμφωνα με τις πληροφορίες από το ethnos.gr, εν αποστρατεία αντιπτέραρχος ηλικίας 87 ετών, πυροβόλησε την 59χρονη Βουλγάρα σύντροφό του κι ακολούθως αυτοπυροβολήθηκε με αποτέλεσμα να καταλήξει έπειτα από λίγη ώρα αργότερα στο νοσοκομείο.\nΑστυνομικοί της Ελληνικής Αστυνομίας βρίσκονται στο σημείο και ερευνούν τις συνθήκες κάτω από τις οποίες έλαβε χώρα το συμβάν, ενώ συλλέγουν πληροφορίες από γείτονες και οικείους του ζευγαριού. Αμφότεροι διακομίστηκαν εσπευσμένα στο Ασκληπιείο Βούλας, ωστόσο, οι γιατροί δεν κατάφεραν να κρατήσουν στη ζωή τον 87χρονο αλλά ούτε και την 59χρονη σύζυγό του.\nΟ ηλικιωμένος αντιπτέραρχος, αντιμετώπιζε πολλά προβλήματα με τη σύζυγό του (σ.σ.: ήταν η δεύτερη σύζυγός του, καθώς η πρώτη είχε αποβιώσει, το ίδιο κι ο γιος του λίγα χρόνια πριν) κι έφτασε στο... αμήν, πυροβολώντας την, ενώ προσπάθησε να δώσει κι αυτός τέλος στη ζωή του.\nΌπως ανέφεραν οι γείτονες, η Βουλγάρα, είχε κάνει... κόλαση τη ζωή του απόστρατου αξιωματικού, ο οποίος μάταια προσπαθούσε εδώ και καιρό να απεμπλακεί από την σύζυγό του.\nΣύμφωνα με πληροφορίες, ο συνταξιούχος στρατιωτικός, πυροβόλησε την 59χρονη έξω από το σπίτι τους, ύστερα από έντονη λογομαχία κι ακολούθως ανέβηκε στο διαμέρισμά του κι αυτοπυροβολήθηκε, με αποτέλεσμα να καταλήξει λίγη ώρα αργότερα.


Ομάδα Angels Team Athens | HMG HELLAS WEB RADIO\nΜικρά ασήμαντα ανθρωπάκια…\nΚΟΙΝΟΠΟΙΗΣΤΕ ΠΑΝΤΟΥ! ΠΡΕΠΕΙ ΝΑ ΜΑΘΕΙ Ο ΚΟΣΜΟΣ!\nΣΕ ΚΑΘΕ ΣΕΛΙΔΑ ΣΕ ΚΑΘΕ ΠΡΟΦΙΛ, ΝΑ ΔΟΥΝ ΟΛΟΙ!\nΜΗΝ ΦΟΒΑΣΤΕ ΝΑ ΚΑΤΑΓΓΕΙΛΕΤΕ ΕΠΩΝΥΜΑ ΤΟ ΕΓΚΛΗΜΑ!\nΜΗΝ ΤΟΥΣ ΦΟΒΑΣΤΕ!! ΕΙΝΑΙ ΜΙΚΡΑ ΑΣΗΜΑΝΤΑ ΑΝΘΡΩΠΑΚΙΑ!!\nΥπάρχει η αντίληψη και ο μύθος στην Ελλάδα, ότι αν καταγγείλουμε επώνυμα τον γείτονα που κακοποιεί ένα ζωάκι ή γενικά που κάνει κ άποιο έγκλημα, θα μας κάνει κακό αυτός μετά! ΜΥΘΟΣ! Λάθος μεγάλο. Αν μαζευτούν μάρτυρες και καταγγείλουν, θα υπάρξει καταδίκη. Η καταδίκη για κακοποίηση, εκτός από το χρηματικό πρόστιμο, έχει και ένα χρόνο φυλάκιση. Δεν μπαίνει μέσα ο δράστης, γιατί είναι εξαγοράσιμη. Κάνουν έφεση μετά και την μειώνουν την ποινή σε 3 χρόνια με αναστολή.\nΑυτό σημαίνει, ότι για 3 χρόνια, δεν πρέπει να απασχολήσει το νόμο για κανένα λόγο! Ούτε στραβά δεν μπορεί να παρκάρει, γιατί θα μπει μέσα. Φυλακή! Κορυδαλλό! Ακόμα και να μην καταδικαστεί, έχει απασχολήσει, και υπάρχει κίνητρο να βλάψει τον γείτονά του. Η αστυνομία τον έχει πρώτο ύποπτο για οτιδήποτε συμβεί και αυτό ου το λένε! Έχει τα μάτια όλα πάνω του! Δεν μπορεί να κάνει τίποτα, γιατί όλες οι κατηγορίες θα πέσουν πα΄νω του. Αυτοί γίνονται υπόδειγμα πολίτη μετά. Αυτοί θα παρακαλάνε να μην πάθετε κάτι, γιατί ο νόμος θα κατηγορήσει αυτούς!\nΔΕΝ ΕΧΟΥΝ ΘΑΡΡΟΣ:\nΚανένας δεν είναι “μάγκας” από αυτούς! Κανένας δεν έχει ούτε το απαραίτητο θάρρος, να τα κάνει αυτά σε άνθρωπο, γι αυτό και τα κάνουν σε ανυπεράσπιστα ζωάκια!\nΕΙΜΑΣΤΕ ΠΟΛΛΟΙ, ΕΙΝΑΙ ΛΙΓΟΙ:\nΕίναι δυνατόν να φοβόμαστε έναν άνθρωπο, ενώ όλοι οι άλλοι που κατακρίνουμε και καταδικάζουμε τις συμπεριφορές αυτές, είμαστε χιλιάδες?? Είναι δυνατόν να φοβόμαστε ολόκληρες γειτονιές και ολόκληρες κοινωνίες, μονάδες που παρανομούν εις βάρος ψυχών? ΟΧΙ! Είναι λίγοι, και είμαστε χιλιάδες!! Μην τους φοβάστε, αυτοί πρέπει να μας τρέμουν!\nΣΥΝΈΠΕΙΑ ΑΠΟ ΤΗΝ ΚΟΙΝΩΝΊΑ:\nΑυτά τα ασήμαντα ανθρωπάκια, εκτός από το νόμο και τα πρόστιμα, θα έπρεπε εμείς, σαν κοινωνία, να τα κάνουμε να τρέμουν!! Θα έπρεπε, αυτός που έχει κακοποιήσει κοινή θέα, και τον ξέρουμε και τον έχουμε δει, να μην έχεις καμία υπηρεσία από την γειτονιά του, από την πόλη του. Να μην μπορεί να αγοράσει ούτε ψωμί! Να μην μπορεί να βρει δουλειά, φίλους, σχέση! Τίποτα! Να τους ξερνάει η κοινωνία, στο περιθώριο, εκεί που πρέπει να είναι. Μόνοι τους, μακρυά από εμάς τους υπόλοιπους και τα παιδιά μας και τα ζώα μας.\nΞεκινήστε να δείχνετε ότι υπάρχει συνέπεια συλλογική! Ότι η γειτονιά είναι ένα, η κοινωνία μας είναι ένα, ενωμένοι απέναντί τους. Κάντε τους να νιώσουν αυτό που πραγματικά είναι, μόνοι, ανίσχυροι απέναντί μας, και να ντρέπονται και να φοβούνται να παρανομήσουν, ειδικά πάνω σε ψυχές!! Κάντε τους να φοβούνται την συνέπεια από την κοινωνία, περισσότερο από κάθε πρόστιμο και κάθε συνέπεια του νόμου!\nΑυτό ήταν ένα μόνο κομμάτι από την ενημερωτική ομιλία της ομάδας μας στην Αίγινα. Θα ακολουθήσουν και τα υπόλοιπα σύντομα.\nAngels Team Athens Εθελοντικά νέα\nPrevious: Previous post: ΤΟΠΟΘΕΤΗΣΗ Γ. ΣΤΕΦΑΝΟΠΟΥΛΟΥ ΓΙΑ ΓΚΟΛΟΦΚΙΝ -ΑΛΒΑΡΕΖ\nNext: Next post: Φεστιβάλ Βιβλίου


Εμβολιασμός στη Μόρια με παρέμβαση του Πρωθυπουργού | StoNisi.gr\nΕμβολιασμός στη Μόρια με παρέμβαση του Πρωθυπουργού\n2000 εμβόλια πνευμονιόκοκκου και ιλαράς με πτήση ελικοπτέρου για τα παιδιά του ΚΥΤ. Στις 15…. Ξανά ο πληθυσμός της Μόριας παρά τις μετακινήσεις\nΜε παρέμβαση του Πρωθυπουργού Κυριάκου Μητσοτάκη στο Υπουργείο Υγείας, μεταφέρθηκαν χθες στη Λέσβο με πτήση ελικοπτέρου τύπου σούπερ πούμα 2.000 εμβόλια για τη ιλαρά και τον πνευμονιόκοκκο. Προκειμένου να χρησιμοποιηθούν για τον εμβολιασμό των φιλοξενουμένων παιδιών κυρίως, στον καταυλισμό της Μόριας. Από νωρίς σήμερα το πρωί ξεκίνησε ο εμβολιασμός ο οποίος και αναμένεται να έχει ολοκληρωθεί εντός της μέρας.\nΣτο μεταξύ μηδενικές είναι σήμερα οι ροές μεταναστών και προσφύγων, λόγω των ισχυρών νότιων ανέμων που πνέουν στην περιοχή του βορειανατολικού Αιγαίου. Σύμφωνα με τα στοιχεία της Γενικής Αστυνομικής Διεύθυνσης βορείου Αιγαίου, από την 1η Νοεμβρίου πέρασαν συνολικά 650 πρόσφυγες και μετανάστες. Από αυτούς η συντριπτική πλειοψηφία, οι 582, πέρασαν στη Λέσβο. Οι 25 στη Χίο, και οι 43 στη Σάμο.\nΣτον καταυλισμό του ΚΥΤ της Μόριας παρά τη μετακίνηση συνολικά 850 αιτούντων άσυλο τις τελευταίες μέρες, σήμερα Δευτέρα 4 Νοεμβρίου διαμένουν 14.887 άτομα. Ενώ για την ερχόμενη Τετάρτη έχει προγραμματισθεί η μετακίνηση με το πλοίο της γραμμής 115 ατόμων.


Απέβαλαν… φίλαθλο οι διαιτητές στο Κολοσσός-Προμηθέας! - Basketworld.net\nBasketworld.net > News > Α1 > ΚΟΛΟΣΣΟΣ > Απέβαλαν… φίλαθλο οι διαιτητές στο Κολοσσός-Προμηθέας!\nΈνα ιδιαίτερα ασύνηθες περιστατικό συνέβη στο ματς του Κολοσσού με τον Προμηθέα στη Ρόδο, για την 21η αγωνιστική της Basket League!\nΠερίπου 4:00’’ πριν από τη λήξη του πρώτου ημιχρόνου, οι γηπεδούχοι εξέφρασαν παράπονα από τους διαιτητές των Πιτσίλκα, Κάρδαρη και Ζακεστίδη.\nΤην ίδια στιγμή, ένας φίλος των «θαλασσί» ο οποίος καθόταν στα court seats εξέφρασε και εκείνος τα παράπονά του, με τους ρέφερι να διακόπτουν προσωρινά το παιχνίδι και να ζητούν από τους ανθρώπους του Κολοσσού να απομακρυνθεί από το κλειστό της Καλλιθέας! Κάτι που έγινε και έτσι δόθηκε συνέχεια στο παιχνίδι.


DESIGUAL - Shoes, Bags, Textile, Watches, Accessories, , Beaute DESIGUAL - Δωρεάν Αποστολή στο Spartoo.gr !\nΠαπούτσια, Υφασμάτινα, Τσάντες Desigual\n: 502 προϊόντα\nBowling Ojos De Dios\nBols_santa Lucia Sandra\nΤσάντες και παπούτσια Desigual\nDesigual: σχέδια χρωματιστά και πρωτότυπα για τη γυναίκα, τον άντρα και το παιδί\nΗ Ισπανική μάρκα Desigual διαφοροποιείται χάρη στην αυθεντικότητα και τη δημιουργικότητα στις συλλογές της σε παπούτσια, ρούχα και τσάντες χειρός. Η Desigual πρωτοτυπεί χρησιμοποιώντας στις δημιουργίες της για τα ρούχα και τα αξεσουάρ υφάσματα, σχέδια και χρώματα πολύ ιδιαίτερα. Θα βρείτε μια μεγάλη συλλογή σε προϊόντα χρωματιστά (κόκκινα, ροζ, μπλε ελεκτρίκ), σχέδια (λουλούδια, ζεβρέ, ινδιάνικα) και υλικά (δέρμα ή ύφασμα), ώστε ο καθένας να βρει το μοντέλο που ταιριάζει σε αυτόν και την γκαρνταρόμπα του. Στόχος της μάρκας είναι να δημιουργήσει ένα στυλ μοναδικό και ιδιαίτερο, βασιζόμενη στις επιταγές τις μόδας.\nDesigual : μια μάρκα μοναδική στο χώρο των ενδυμάτων, των τσαντών και των παπουτσιών\nΤα γυναικεία παπούτσια με την υπογραφή της Desigual επιλέγονται από ολες τις τολμηρές fashionistas που θέλουν να ξεχωρίζουν και επιθυμούν ένα στυλ πιο χρωματιστό. Η μάρκα προτείνει διάφορα αξεσουάρ: φορέματα, πέδιλα, γόβες, sneakers όπως και ολοκληρωμένες εμφανίσεις με τσάντες χειρός και τσαντάκια. Τα διαφορετικά μοντέλα που προτείνει η μάρκα δίνουν μια πινελιά πρωτότυπη κα φαντεζί σε όλες τις εμφανίσεις σας, τόσο τις χειμερινές όσο και τις καλοκαιρινές. Είναι η στιγμή να παραγγείλετε ένα καινούριο προϊόν της Desigual !\nΑποκτήστε τα προϊόντα της Desigual από το Spartoo και επωφεληθείτε από τις πολύ χαμηλές τιμές\nΕάν θέλετε να κάνετε καλές αγορές, μπορείτε να ρίξετε μια ματιά στις διαφορετικές κατηγορίες για τις ιδιωτικές πωλήσεις. Οι εκπτώσεις αποτελούν την κατάλληλη ευκαιρία για να παραγγείλετε τα προϊόντα της Desigual σε πολύ χαμηλές τιμές. Οι προσφορές αφορούν σε πάρα πολλά μοντέλα παπουτσιών για άντρες, γυναίκες και παιδιά. Μπορείτε επίσης να επιλέξετε τις πολύ χαμηλές τιμές για τα πολύ ωραία παπούτσια της Kickers ή ακόμα και της Les Tropéziennes par M. Belarbi: μάρκες πολύ της μόδας αυτή τη στιγμή στο Spartoo.


Ergatiki - Όποιος εξωραΐζει τον Στάλιν, θάβει την επανάσταση: Μια απάντηση στον Ριζοσπάστη\nΌποιος εξωραΐζει τον Στάλιν, θάβει την επανάσταση: Μια απάντηση στον Ριζοσπάστη\nΛέανδρος Μπόλαρης 08/11/2017, No 1298\nΣτον Ριζοσπάστη της Κυριακής 29 Οκτώβρη ο Κ. Μπορμπότης, μέλος της Ιδεολογικής Επιτροπής της ΚΕ του ΚΚΕ, αναλαμβάνει να αναδείξει πως η Οκτωβριανή Επανάσταση μπαίνει “στην προκρούστεια κλίνη του οπορτουνισμού”. Στις δυνάμεις του οπορτουνισμού ο συγγραφέας κατατάσσει το ΣΕΚ, την ανάλυσή του για την Ρώσικη Επανάσταση και την σταλινική αντεπανάσταση στη δεκαετία του '30.\nΟι “οπορτουνιστές” σύμφωνα με το άρθρο “'ευλογούν' την Οκτωβριανή Επανάσταση και ξορκίζουν την σοσιαλιστική οικοδόμηση” και έτσι “τιμούν στα λόγια το επαναστατικό άλμα αλλά αρνούνται ουσιαστικά το αποτέλεσμά του, το κοινωνικοοικονομικό σύστημα που γέννησε, το σοσιαλισμό".\nΠράγματι, η συζήτηση για την Ρώσικη Επανάσταση και τον Οκτώβρη, δεν μπορεί να υπεκφύγει την απάντηση σε ένα θεμελιώδες ερώτημα. Ήταν η Ρωσία της δεκαετίας του '30 “γέννημα” του Κόκκινου Οκτώβρη, συνέχεια και ανάπτυξή του; Ή ήταν η άρνησή του; Το “κοινωνικο-οικονομικό σύστημα” που διαμορφώθηκε τότε ήταν ο σοσιαλισμός ή ο κρατικός καπιταλισμός;\nΟ συγγραφέας θεωρεί δεδομένη την απάντηση: ήταν σοσιαλισμός, παρά τα όποια “λάθη” και “υπερβολές” έγιναν κατά την οικοδόμησή του, τα οποία ήταν αποτέλεσμα της όξυνσης της ταξικής πάλης. Ισχυρίζεται ότι:\n“Είναι επίσης διπλά υποκριτικό να υπερασπίζεται κανείς το επαναστατικό άλμα, το οποίο ασκεί πάντα τεράστια γοητεία, αλλά όχι τις δυσκολίες και τις τεράστιες προκλήσεις που έπονται. Κατ' αναλογία, είναι σαν να υπερασπίζεται κανείς την αστική Γαλλική Επανάσταση το 1789 αλλά όχι τα επαναστατικά μέτρα των Ιακωβίνων το 1793”.\nΗ εργατική εξουσία των σοβιέτ και το κόμμα των μπολσεβίκων αντιμετώπισαν πράγματι τεράστιες δυσκολίες και προκλήσεις ήδη από τον πρώτο χρόνο μετά τον Οκτώβρη. Ομως, το χάσμα που χωρίζει την πολιτική των Μπολσεβίκων αυτή την περίοδο από τα εγκλήματα του Στάλιν τη δεκαετία του '30 είναι αβυσσαλέο.\nΣτους πρώτους μήνες του 1918 για παράδειγμα οι μπολσεβίκοι βρέθηκαν μπροστά στο δίλημμα να υπογράψουν την συμφωνία ειρήνης με την ιμπεριαλιστική Γερμανία ή να επιλέξουν τον επαναστατικό πόλεμο. Ήταν μια δύσκολη επιλογή, που την έκαναν ακόμα δυσκολότερη οι επαχθείς και ταπεινωτικοί όροι της συμφωνίας, που έγινε γνωστή ως Συνθήκη του Μπρεστ-Λιτόφσκ. Μια μεγάλη μειοψηφία των μπολσεβίκων ήταν κατά της υπογραφής της συμφωνίας. Πώς λύθηκε το ζήτημα; Το κόμμα συζήτησε, οι απόψεις εκφράστηκαν ελεύθερα. Τα σοβιέτ επίσης συζήτησαν με τις απόψεις να αντιπαρατίθονται δημόσια. Οι διαφωνούντες μπολσεβίκοι, οι λεγόμενοι “αριστεροί κομμουνιστές” δεν εξορίστηκαν στην Σιβηρία, αλλά επανήλθαν στην ΚΕ του κόμματος απ' την οποία είχαν παραιτηθεί λίγες μέρες πριν.\nΤο δικαίωμα στη διαφωνία δεν αφορούσε μόνο τα μέλη των Μπολσεβίκων αλλά ολόκληρη την τάξη. Από το καλοκαίρι του 1918 η οικονομική κατάρρευση που είχε προκαλέσει ο πόλεμος είχε πάρει τέτοιες διαστάσεις που το φάσμα της πείνας πλανιόταν στις πόλεις. Η απάντηση των μπολσεβίκων ήταν τα πρώτα βήματα αυτού που ονομάστηκε “Πολεμικός Κομμουνισμός” στα χρόνια του εμφυλίου πολέμου. Μέτρα για την επίταξη σιτηρών από τους αγρότες, για να τραφούν οι πόλεις, και εργασιακή πειθαρχία στα εργοστάσια για να καλυφτούν οι ανάγκες του Κόκκινου Στρατού. Όμως, η επιβολή μέτρων όπως η “μονοπρόσωπη διεύθυνση” στα εργοστάσια δεν στηρίχτηκε στην καταστολή αλλά στην πειθώ. Το μέτρο πάρθηκε το 1918 αλλά το 1920 περισσότερο από το 60% των εργοστασίων στην Πετρούπολη δεν το είχαν εφαρμόσει, γιατί οι εργοστασιακές επιτροπές και τα συνδικάτα είχαν αντιρρήσεις. Η γνώμη των εργατών μέσα στους χώρους δουλειάς γινόταν σεβαστή ακόμα και στις πιο σκληρές συνθήκες.\nΥποτίθεται ότι στα μέσα της δεκαετίας του '30 ο σοσιαλισμός χτιζόταν με γιγάντια βήματα και οι “μάζες” απολάμβαναν τους καρπούς του. Τον Νοέμβρη του 1935 ο Στάλιν είπε τη φράση που θα έδινε και τίτλο σε ένα τραγούδι: “Η ζωή έχει γίνει καλύτερη σύντροφοι, η ζωή γίνεται πιο χαρούμενη”. Τέτοια ήταν η επιτυχία, σύμφωνα με τον Στάλιν και τον Ριζοσπάστη πάντα, ώστε στο Σύνταγμα του 1936 δηλωνόταν ότι η ΕΣΣΔ ήταν πλέον “παλλαϊκό κράτος” κι όχι “δικτατορία του προλεταριάτου”.\nΤότε λοιπόν, μέσα στην “καλύτερη ζωή”, ο Στάλιν επιλέγει να κάνει την πιο σκληρή εκκαθάριση κάθε εν δυνάμει διαφορετικής φωνής. Στις Δίκες της Μόσχας εξοντώθηκε σχεδόν όλη η “παλιά φρουρά” των μπολσεβίκων και η ηγεσία του Κόκκινου Στρατού. Κι όχι μόνο αυτοί. Aπό τους 1.996 αντιπροσώπους στο 17ο συνέδριο του κόμματος το 1934, το επονομαζόμενο και «συνέδριο των νικητών», οι 1.108 εκτελέστηκαν τα επόμενα πέντε χρόνια όπως και τα 118 από τα 139 τακτικά και αναπληρωματικά μέλη της ΚΕ που είχε εκλέξει. Ο αριθμός των ανθρώπων που εξορίζονταν και κρατούνταν σε στρατόπεδα καταναγκαστικής εργασίας έφτασε από 1.500.000 το 1930 στα 11.500.000 το 1938 στο αποκορύφωμα του Τρόμου.\nΜε αυτό τον τρόπο ο Στάλιν εξάλειψε κάθε πιθανό σημείο συσπείρωσης για την κοινωνική δυσαρέσκεια που γεννούσε η πολιτική της γραφειοκρατίας. Κι η “δυσαρέσκεια” δεν ήταν αποτέλεσμα της “αντισοβιετικής προπαγάνδας” ή της υπονομευτικής δράσης των “παλιών εκμεταλλευτριών τάξεων”. Ήταν προϊόν του μονόπλευρου εμφύλιου που είχε εξαπολύσει η γραφειοκρατία ενάντια στους αγρότες και στην εργατική τάξη.\nΟ Κ. Μπορμπότης γράφει ότι “οπορτουνιστές” όπως το ΣΕΚ, “ονειρεύονται ανεδαφικά μια κοινωνία αφθονίας πόρων, χωρίς υλικούς περιορισμούς και με ώριμη κομμουνιστική συνείδηση, που θα προκύψει ξαφνικά μετά τη νίκη της επανάστασης". Στήνει μια καρικατούρα για να την καταρρίψει με τυμπανοκρουσίες.\nΣτη δεκαετία του '20 η Ρωσία δεν ήταν μια ιδανική σοσιαλιστική κοινωνία. Ο Λένιν ήδη από το 1921 μιλούσε για “εργατο-αγροτικό κράτος με γραφειοκρατικές στρεβλώσεις” σε μια οικονομία που έκανε μόλις τα πρώτα βήματα στο σοσιαλισμό. Σε αυτή την περίοδο, ωστόσο, οι μισθοί καθορίζονταν από τις συλλογικές διαπραγματεύσεις, και οι εργάτες είχαν το δικαίωμα να υπερασπίζουν τον εαυτό τους από τις αυθαιρεσίες της διεύθυνσης. Δεν ήταν μια κοινωνία αφθονίας, όμως μέχρι και το 1928 η παραγωγή καταναλωτικών αγαθών από τη βιομηχανία είχε προτεραιότητα έναντι της παραγωγής μέσων παραγωγής. Στη δεκαετία του '30, με τα πεντάχρονα πλάνα αυτή η σχέση αντιστράφηκε και μάλιστα δραματικά. Και αυτό που τη συνόδευσε ήταν η στέρηση βασικών εργατικών δικαιωμάτων και η κατάρρευση του βιοτικού επιπέδου. Οι πραγματικοί μισθοί μειώθηκαν σχεδόν στο 50% από το 1929 στο 1932. Θα χρειαζόταν να φτάσει η δεκαετία του '50 για να φτάσει η αξία των πραγματικών μισθών το επίπεδο του ...1928! Όμως, ήδη το 1940 η παραγωγικότητα ήταν 70% πάνω από το επίπεδο του 1928.\nΕίναι εντυπωσιακή η ομοιότητα των μεθόδων που εισήγαγε η γραφειοκρατία με τα Πεντάχρονα Πλάνα, τόσο με τις μεθόδους των αρχών της Βιομηχανικής Επανάστασης στην Αγγλία όσο και με τις σημερινές επιθέσεις στην εργατική τάξη. Σύμφωνα με ένα νόμο του 1929 κάθε άνεργος/η που αρνιόταν τη θέση εργασίας που του όριζε η αρμόδια υπηρεσία, έχανε το επίδομα ανεργίας. Δηλαδή ένα μέτρο που φιγουράρει σε κάμποσες νεοφιλελεύθερες “μεταρρυθμίσεις” σήμερα. Το 1932 με νόμο ένας εργάτης που απουσίαζε έστω και μια μέρα “αδικαιολόγητα” από τη δουλειά, όχι μόνο μπορούσε να απολυθεί αλλά και να του γίνει έξωση από το διαμέρισμα που έμενε. Οι συλλογικές συμβάσεις “πάγωσαν” το 1934 για να καταργηθούν αργότερα.\nΔεν μπορούμε να μιλάμε για εργατικό κράτος χωρίς και ενάντια στην εργατική τάξη. Δεν είναι η κρατική ιδιοκτησία το χαρακτηριστικό που κάνει ένα κράτος εργατικό και μια κοινωνία σοσιαλιστική. Ο Καγκανόβιτς, ένα από τα “αφεντικά” της βαριάς βιομηχανίας στη δεκαετία του '30 είχε πει τη φράση “η γη πρέπει να τρέμει όταν ο διευθυντής μπαίνει στο εργοστάσιο”. Μαζί με τη “γη” έπρεπε να τρέμουν κι οι εργάτες. Μια τάξη που “τρέμει” δεν μπορεί να είναι πολιτικά κυρίαρχη, ακόμα και αν το κράτος διαλαλεί ότι κυβερνά στο όνομά της. Δεν μπορούμε να μιλάμε για “σοσιαλιστική οικοδόμηση”, όταν οι εργάτες και οι αγρότες πλήρωσαν τη μετατροπή της ΕΣΣΔ σε βιομηχανική και στρατιωτική υπερδύναμη.\nΤον Οκτώβρη του 1917 η εργατική τάξη δεν πήρε την εξουσία για να “φτάσει και να ξεπεράσει” τη Δύση σε παραγωγή τανκς και πυραύλων. Την πήρε για να ξεκινήσει το χτίσιμο μιας κοινωνίας στην οποία η παραγωγή πλούτου θα υποτασσόταν στις ανάγκες της πλειοψηφίας και όχι οι ανάγκες στην συσσώρευση με κίνητρο τον στρατιωτικό ανταγωνισμό με τη Δύση. Το υπερόπλο της ήταν οι επαναστάσεις των εργατών μέσα στα ίδια τα κέντρα του ιμπεριαλισμού και όχι η οικοδόμηση πολεμικής βιομηχανίας. Επαναστάσεις που ήρθαν αλλά ο Στάλιν τις θυσίασε κυνικά ξανά και ξανά.\nΟ Λένιν εξηγούσε στο Κράτος και Επανάσταση το 1917 ότι η “δικτατορία του προλεταριάτου” δηλαδή η εργατική εξουσία, σημαίνει τον πιο απόλυτο “δημοκρατισμό”, την επέκταση της δημοκρατίας εκεί που δεν φτάνει ποτέ ακόμα και στην πιο ελεύθερη αστική δημοκρατία: στους χώρους δουλειάς, στην οικονομία. “Κάθε μαγείρισσα θα μαθαίνει να κυβερνά το κράτος” είναι μια περίφημη έκφραση του Λένιν. Αυτή την πολύτιμη παράδοση σβήνει το ΚΚΕ όταν υμνεί τη σταλινική περίοδο ως “σοσιαλιστική οικοδόμηση” και αυτός είναι ένας ακόμη λόγος να την υπερασπίζουμε σθεναρά.\nΠανελλαδικό Συντονιστικό ΑΝΤΑΡΣΥΑ Ημερίδα ΜΑΧΩΜΕ Εκδηλώσεις: «100 χρόνια από την ίδρυση του ΣΕΚΕ – Οι επαναστατικές ρίζες της Αριστεράς στην Ελλάδα» Νέο τεύχος Σοσιαλισμός από τα Κάτω


Το USB 4 θα υποστηρίζει πλήρως το DisplayPort 2,\nΤο πρότυπο συνδεσιμότητας USB 4 βρίσκεται πολύ κοντά και είναι έτοιμο να δείξει την υπεροχή του πετυχαίνοντας διπλάσιες ταχύτητες συγκριτικά με το USB 3.2 . Τώρα, η VESA ανακοίνωσε ότι θα υποστηρίξει πλήρως το τεράστιο διαθέσιμο εύρος ζώνης για το πρότυπο DisplayPort 2.0 . Αυτό σημαίνει ότι η νέα έκδοση USB θα λειτουργεί με συσκευές που είναι “διψασμένες” από ταχύτητα, όπως HDR 8K 60Hz ή ακόμη και οθόνες 16K 60Hz.\nΕφόσον το USB 4 λειτουργεί στα 40Gbps και το DisplayPort 2.0 υποστηρίζει ταχύτητες 80Gbps, πώς θα λειτουργήσει αυτό; Το USB 4 μπορεί πραγματικά να στείλει και να λάβει ταυτόχρονα στα 40Gbps, οπότε η VESA το εκμεταλλεύτηκε με μια νέα προδιαγραφή που ονομάζεται DisplayPort Alt Mode 2.0. Δεδομένου ότι το DisplayPort χρησιμοποιείται κυρίως για βίντεο, το οποίο στέλνει δεδομένα μόνο με έναν τρόπο από τον υπολογιστή σας σε μια οθόνη, το πρότυπο Alt Mode 2.0 αναδιατυπώνει τα data pinds του USB-C για να λειτουργούν μόνο προς μία κατεύθυνση δίνοντάς σας διπλάσιες ταχύτητες.\nΤάχιστο το USB 4\nΣύμφωνα με την Anandtech, το Alt Mode 2.0 θα υποστηρίζει κανονικά καλώδια USB 4. Ταυτόχρονα, οι οθόνες δεν θα χρειαστούν controllers όσον αφορά την έκδοση 4, κάτι που θα απλοποιήσει τα σχέδια για την δημιουργία νέων οθονών. Δεδομένου ότι υποστηρίζει επίσης το πρότυπο Thunderbolt 3, το USB 4 θα γίνει ένα καθολικό πρότυπο σύνδεσης τόσο για smartphone όσο και για υπολογιστές, υποστηρίζοντας πράγματα όπως “σύνδεση, gaming, AR / VR HMDs και επαγγελματικές οθόνες HDR”, δήλωσε η VESA.


Ραδόνιο και σεισμοί - Meteo24news\nΡαδόνιο και σεισμοί\nΡαδόνιο , Σεισμολογία , Σεισμός τώρα , Meteo\nΤο ραδόνιο είναι ένα φυσικό ευγενές ραδιενεργό αέριο που παράγεται από την διάσπαση του ουρανίου και θορίου.\nΤο ραδόνιο είναι το περισσότερο μελετημένο αέριο, αποσκοπώντας στην πρόγνωση των σεισμών. Γεννάται στο πέτρωμα και ένα μέρος του δεσμεύεται στην στέρεα μάζα, ενώ το υπόλοιπο μετακινείται στα ρευστά των πόρων του πετρώματος από όπου μπορεί να διαφύγει μέσω των ενδοεπικοινωνούντων πόρων, ρωγμών και υδροφόρων. .\nΓενικά διακρίνουμε δύο φάσεις εκδήλωσης της αύξησης στο ποσοστό του ραδονίου που παρατηρείται κατά τη διάρκεια σεισμικών γεγονότων.\nΗ πρώτη, πρόδρομη φάση, εκδηλώνεται αρκετούς μήνες πριν και διαρκεί έως και την έναρξη του σεισμικού γεγονότος. Χαρακτηρίζεται από ανώμαλες τιμές έως και δέκα (10) τάξεων μεγέθους μεγαλύτερες των φυσιολογικών για την περιοχή. Οι ανωμαλίες συναντώνται τόσο κατά μήκος ενεργών ρηγμάτων όσο και στο έδαφος και τους υδροφόρους, σε εύρος από την περιοχή του επικέντρου που μπορεί να ξεπερνά τα 100 km σε ακτίνα.\nΡαδόνιο Σεισμολογία Σεισμός τώρα Meteo


Συκιές - «Καρφώθηκαν» σε ζαχαροπλαστείο. Τραυματίστηκαν δυο κοπέλες και λιποθύμησε η οδηγός - nassosblog.gr\n14.3k Views by nassosblog 15 Ιουνίου, 2022, 3:45 μμ inNews\nΑυτοκίνητο ΙΧ “καρφώθηκε” σε ζαχαροπλαστείο στις Συκιές! Τραυματίστηκαν δυο κοπέλες, λιποθύμησε η οδηγός.\nΑποτέλεσμα της σύγκρουσης ήταν να σπάσει ολόκληρη η τζαμαρία και καταπλακώσει δύο νεαρές κοπέλες, οι οποίες τραυματίστηκαν από τα γυαλιά, ευτυχώς ελαφρά.\nΤο αυτοκίνητο οδηγούσε γυναίκα, η οποία όταν κατέβηκε από το όχημα λιποθύμησε από το σοκ.\nΚρήτη τώρα – «Δε με Βίασε ο πατέρας μου…»


BMW M: Ηλεκτροκίνητη όλη η σειρά μέχρι το 2030 BMW M: Ηλεκτροκίνητη όλη η σειρά μέχρι το 2030\nBMW M: Ηλεκτροκίνητη όλη η σειρά μέχρι το 2030\nΌλη η σειρά BMW M θα καταστεί ηλεκτροκίνητη μέχρι το 2030, σύμφωνα με τον Frank Van Meel, CEO του τομέα BMW M.\nΟ Van Meel, στο πλαίσιο του λανσαρίσματος των αναβαθμισμένων BMW M2 και BMW M5 Competition Edition στην Ισπανία ανέφερε στο Car Advice ότι «σίγουρα όλα τα οχήματα της σειράς Μ θα είναι ηλεκτροκίνητα μέχρι το τέλος της επόμενης δεκαετίας», κάτι που μεταφράζεται μέχρι το 2030.\nΟ ίδιος πρόσθεσε: «Αυτό θα συμβεί βήμα – βήμα. Η πιο σημαντική ερώτηση είναι o συγχρονισμός – πότε είναι η κατάλληλη στιγμή για αυτό; Αν είσαι πολύ αργός, τότε είναι πια αργά αλλά αν είσαι πολύ πρόωρος, τότε δεν έχεις την τεχνολογία που είναι η καταλληλότερη».\nΓια όσους ανησυχούν, ο Van Meel καθησυχάζει τους οδηγούς ότι η BMW σκοπεύει να κάνει τα μελλοντικά μοντέλα το ίδιο συναρπαστικά με τα τωρινά οχήματα της εταιρείας ώστε ο οδηγός να μην καταλαβαίνει τη διαφορά.\n«Το πραγματικό ερώτημα από τους πελάτες μας», ανέφερε ο Van Meel «είναι κατά πόσον ένα M3 θα φέρεται σαν M3. Δεν με ενδιαφέρει πραγματικά αν χρησιμοποιήσουμε την πλατφόρμα HEAT ή κάποια άλλη, αλλά θα πρέπει να συμπεριφέρεται σαν M3. Ο βασικός στόχος δεν είναι τόσο τα τεχνολογικά εξαρτήματα αλλά η φιλοσοφία».\nΝα σημειωθεί ότι η ΒΜW προηγουμένως είχε αναφέρει ότι πιστεύει ότι μέχρι το 2025, το 25% του συνολικού της στόλου θα αποτελείται από οχήματα με είτε ηλεκτρικό, είτε υβριδικό κινητήρα.\nΠροηγούμενες δημοσιεύσειςΔείτε δοκιμές του Faraday Future FF91 στα 200 χλμ./ώρα [video]Επόμενες δημοσιεύσειςΗ Lexus είναι η κατασκευάστρια με τη μεγαλύτερη αφοσίωση πελατών


Τη Μ.Πέμπτη η διακήρυξη του συνδυασμού Χρ. Παλαμιώτη\nΤη Μεγάλη Πέμπτη αναμένεται η διακήρυξη του τρίτου ψηφοδελτίου για το Δήμο της Καρδίτσας με επικεφαλής τον Χρήστο Παλαμιώτη.Χθες ο κ. Παλαμιώτης είχε ...\nΕξελίξεις δρομολογεί η πρωτοβουλία των έξι δημοτικών συμβούλων\nΕξελίξεις δρομολογεί η πρωτοβουλία των έξι νυν και πρώην δημοτικών συμβούλων Καρδίτσας. Όπως είναι γνωστό οι κ.κ. Ηλ. Αντωνίου, Ν. Μιχαλάκης, Απ. Μπου...\nΕνστάσεις για το Διοικητήριο\nΑσάφειες, λάθη και παραλείψεις για το έργο του Διοικητηρίου χρέωσαν στη διοίκηση της Ν.Α. η μειοψηφία του Νομαρχιακού Συμβουλίου αλλά και ο πρώην αντι...\nΝέα 24ωρη παράταση στο <> των σκουπιδιών\nΑΘΗΝΑ 13/4/2006 Συνεχίζεται για ένα 24ωρο ακόμη η απεργία των εργαζομένων στους ΟΤΑ. Κατά τη σημερινή συνεδρίαση της Εκτελεστικής Επιτροπής της ΠΟΕ-Ο...


Συμβουλές για υγεία που δεν ισχύουν – tvtv.gr\n17/12/2013 tvtv.gr Highligts, Υγεια 0\nΗ υγεία μας έχει κατά καιρούς γίνει θύμα πολλών αστικών μύθων. Και φυσικά τα Χριστούγεννα με τις γευστικές «Ερινύες» να καραδοκούν, ενδείκνυνται για τη διαιώνισή τους.\nΜήπως όμως το έχουμε παρακάνει με αυτούς τους μύθους;\n«Πλύνετε αμέσως τα δόντια σας, αφού πιείτε ένα ποτήρι κόκκινο κρασί» λέει ο μύθος αλλά μάλλον πρόκειται για ένα μεγάλο ψέμα. Η οξύτητα του κρασιού (κόκκινο ή λευκό) μπορεί να διαλύσει το σμάλτο των δοντιών αλλά το βούρτσισμα αμέσως αφού πιείτε κρασί, όχι μόνο δε βοηθά αλλά μπορεί να συμβάλει στη διάβρωσή τους. Αντ ‘αυτού, μπορείτε να εξουδετερώσετε το οξύ ξεπλένοντας απλά το στόμα σας με νερό.\nΔεν τρώτε τίποτα πριν από ένα πάρτι; Το να παραλείψετε τα γεύματά σας επειδή στο πάρτι που σας έχουν καλέσει θα υπάρχει φαγητό, δεν είναι καλή ιδέα. Αν και είναι λογικό να φτάσετε στο πάρτι λίγο πεινασμένοι, το να καταναλώσετε αλκοόλ και ορεκτικά με άδειο στομάχι, μόνο αναστάτωση μπορεί να προκαλέσει στον οργανισμό σας. Μπορείτε να μετριάσετε αυτόν τον εφιάλτη τρώγοντας ένα μικρό σνακ, όπως μία χούφτα αμύγδαλα πριν διασκεδάσετε.\nΚανονίζετε ήδη «καθαρτική» δίαιτα για την περίοδο μετά τα Χριστούγεννα; Ό,τι και να σας υπόσχονται οι αποτοξινωτικές δίαιτες, μην πέφτετε στην παγίδα να χάσετε τα κιλά άμεσα και γρήγορα. Το πρόβλημα είναι, ότι οι σοβαροί περιορισμοί θερμίδων, με νερό και χυμούς μόνο και μόνο για να απαλλαγείτε από τις χριστουγεννιάτικες απολαύσεις, θα αποστειρώσουν τον οργανισμό σας από θρεπτικά συστατικά και βιταμίνες, που τόσο έχει ανάγκη, αναγκάζοντάς τον να κάψει μεγάλες ποσότητες λίπους, χωρίς να έχει τα κατάλληλα αποθέματα αναπλήρωσης ενέργειας.\nΜε αυτόν τον τρόπο το σώμα καίει μυϊκό ιστό καταστρέφοντας στην ουσία τη σωστή διαδικασία υγιεινής απώλειας βάρους.\nΑν έχετε ακούσει τον μύθο που λέει, ότι πρέπει να αποφεύγετε το κόκκινο κρέας τα Χριστούγεννα, μάλλον πρέπει να αναθεωρήσετε. Αν και το κόκκινο κρέας είναι πλούσιο σε κορεσμένα λίπη, αντικαθιστώντας το με στήθος κοτόπουλο, δεν κερδίζετε τίποτα, ειδικά στην περίπτωση που το καταναλώνετε με την πέτσα.\nΣτην πραγματικότητα αυτή η επιλογή έχει περισσότερη χοληστερίνη από το κόκκινο κρέας. Εάν πάλι επιλέξετε ψάρια, προσοχή στον σολομό, καθώς μπορεί να είναι γεμάτος από υγιεινά λίπη, αλλά δεν παύουν να είναι λίπη.\nΜία «χαριστική» μέρα την αξίζω, σκέφτεστε και παρασύρεστε σε γευστικές παρατυπίες.Το να φάτε κουραμπιέδες και μελομακάρονα μέσα στις γιορτές σίγουρα δεν είναι ατόπημα.\nΑντίθετα το να επιτρέπετε στον εαυτό σας χάρες τέτοιους είδους, ίσως κινδυνεύετε να συνηθίσετε αυτή τη συμπεριφορά και στο μέλλον. Γευτείτε με μέτρο όλες τις χριστουγεννιάτικες τροφές χωρίς υπερβολικές στερήσεις και αποφύγετε να κάνετε «χάρη» στον εαυτό σας…λόγω της ημέρας.\nΟ ύπνος είναι κάτι που όλοι περιμένουμε μέσα στην άδεια των Χριστουγέννων αλλά ο μύθος ότι θα ξεκουραστούμε αν κοιμηθούμε πάρα πολλές ώρες, καθώς χρειάζεται να αναπληρώσουμε τις ώρες που χάνουμε καθημερινά ξυπνώντας πρωί, σίγουρα δεν ισχύει.\nΑν και μία ή δύο ημέρες μπορεί να είναι λογικό ο καθένας να κοιμηθεί περισσότερο από το συνηθισμένο, το να διαταράξει το πρόγραμμα του ύπνου του σίγουρα θα προκαλέσει σύντομα προβλήματα. Ειδικά μάλιστα την περίοδο του χειμώνα, πολλά είναι τα κρούσματα χειμερινής κατάθλιψης, που προκαλούνται από τις υπνικές διαταραχές.


χειροκηνιτο στο 451 ??? - Σελίδα 4\nΑποτελέσματα 76 μέχρι 82 από 82\n02-12-2016, 15:31 #76\nνα εξηγήσω κατι ! Αλλο η γραμμή παραγωγής και αλλο τα αρχικά πρωτότυπα σε τελικη μορφή .\nειναι κατι διαφορετικό , αλλο αν υπάρχει εργοστάσιακο σασμαν και αλλο αν το εβγαλαν τελικό προϊόν στ\nΟν κατανάλωτη .\nΆρα το ίδιο λέτε!\nΔεν βγήκε εργοστασιακό smart χειροκίνητο.\nΟτι μπορει να γινεται και γινεται ειναι άλλο θέμα.\nΓια τι κόστος περίπου μιλάμε έχει μια τετοια μετατροπή?\nΟπως λέει και ο stefstef !!! ανωμαλεεεεεεεεεε !!!\n02-12-2016, 15:35 #77\nΝα τελειώσει πρωτα και θα απαντήσω σε όλους , αλλα το σασμαν ειναι πολυ φθηνό . Πολλα μερη του τα γλυτωνεις απο το αμάξι σου.\n02-12-2016, 16:09 #78\nΑσε τα quotes και ελα να σε δουμε απο κοντα! Και αφου με ξερεις ..στανταρ !!!\n02-12-2016, 16:18 #79\nκαλορίζικο το κτηναρι σου μωρεεεεε !!!\nΘα κανονίσουμε !!!\n04-12-2016, 15:27 #80\nΚαταρχήν, και επειδή το θέμα ξέφυγε εντελώς.\nΤο θέμα του συγκεκριμένου thread είναι εάν μπορεί να γίνει το 451 με χειροκίνητο κιβώτιο με μετατροπή.\nΤα ΔΕΔΟΜΕΝΑ είναι τα εξής:\n1. Μέχρι στιγμής, τέτοια μετατροπή ΔΕΝ υφίσταται.\n2. Σύμφωνα με τα λεγόμενα του champion, o οποίος ετοιμάζει ένα τέτοιο ενδιαφέρον project.\nΓια την ιστορία, και για να το λήξουμε εδώ, μιας και είναι άσχετο με το θέμα μας:\n- ΚΑΝΕΝΑ Smart πριν το 453 δεν έβγαινε με χειροκίνητο κιβώτιο. Όλα έβγαιναν με σειριακό/αυτόματο.\n- Το εάν ήταν έτοιμο να βγει χειροκίνητο, εάν είχε προβλεφτεί να βγει κλπ κλπ δεν είναι κάτι που σχετίζεται με το θέμα. Εάν όμως καποιος από εμάς έχει τέτοια στοιχεία, φωτογραφίες κλπ, μπορεί να ανοίξει ένα νέο θέμα.\nΥ.Γ.: Περιμένουμε φωτογραφίες από το project !\n05-12-2016, 08:13 #81\n1 ) " Μετατροπή" φυσικά και υπάρχει !! Η δυνατότητα να ανέβει φωτογραφία δεν υπάρχει γιατί δεν παρακολουθώ μονο εγω το forum!\n2) χειροκίνητο κιβώτιο ταχυτήτων βγηκε απο οταν πρώτοκατασκεύασε η smart to 451, το ότι δεν βγήκε στην παραγωγή ειναι άλλο θέμα, όλοι γνωρίζουμε το πως λειτουργεί ενα εργοστάσιο μέχρι να έχουμε γραμμή παραγωγής.\nΟταν τελειώσει όλο αυτό μπορεί να ανέβασω φωτογραφίες.\nΓεια σου ρε ξάδερφε ! Moderatora !!!\n18-02-2017, 10:18 #82\nΟποιος ενδιαφέρεται για χειροκίνητο κιβώτιο ταχυτήτων στα μοντέλα 450 - 451 - roadster και cdi ναι μου στειλει inbox


Τα νέα iPad Pro της Apple με την τεχνολογία eSIM είναι διαθέσιμα αποκλειστικά στα καταστήματα COSMOTE και ΓΕΡΜΑΝΟΣ σε όλη την Ελλάδα αλλά και online στο www.cosmote.gr και στο www.germanos.gr. Οι καταναλωτές μπορούν να αποκτήσουν τo iPad Pro 11’’ Wi-Fi από 969€ και το iPad Pro 11’’ 4G+ από 1.149€, το iPad Pro 12.9’’ 3rd Generation Wi-Fi από 1.199€ και το iPad Pro 12.9’’ 3rd Generation 4G+ από 1.379€ με έως 36 άτοκες δόσεις ή φθηνότερα με σύνδεση στα προγράμματα COSMOTE, σε χρώμα space gray και σε τέσσερις εκδόσεις: 64GB, 256GB, 512GB και 1TB.\nΤα δύο νέα iPad έχουν επανασχεδιαστεί πλήρως με οθόνη Liquid Retina 11'' και 12.9'' αντίστοιχα που φτάνει από άκρη σε άκρη, με εξαιρετική ευκρίνεια. Είναι λεπτά και ελαφριά, εξοπλισμένα με ισχυρό επεξεργαστή Α12X Bionic με αρχιτεκτονική 64bit για γρήγορο multitasking, αλλά και προηγμένη αναγνώριση προσώπου Face ID για ασφαλές ξεκλείδωμα. Τα νέα μοντέλα της Apple διαθέτουν κύρια κάμερα 12MP και εμπρόσθια 7MP για φωτογραφίες υψηλής ποιότητας και εγγραφή video 4K. Στα κορυφαία τεχνικά χαρακτηριστικά των νέων iPad συγκαταλέγονται, επίσης, η αυτονομία μπαταρίας που αγγίζει τις 10 ώρες, καθώς και το λειτουργικό σύστημα iOS 12.\nΤα νέα iPad υποστηρίζουν την τεχνολογία eSIM που φέρνει για πρώτη φορά στην Ελλάδα αποκλειστικά η COSMOTE. Με τη νέα ψηφιακή κάρτα SIM, που είναι ενσωματωμένη στη συσκευή (embedded SIM), ο χρήστης μπορεί να ενεργοποιήσει σύνδεση COSMOTE, σκανάροντας το QR code που θα προμηθευτεί σε οποιοδήποτε κατάστημα COSMOTE ή ΓΕΡΜΑΝΟΣ. Έτσι, μπορεί να «κατεβάσει» άμεσα, εύκολα και με ασφάλεια -σε οποιαδήποτε συμβατή συσκευή- τα απαραίτητα δεδομένα ενεργοποίησης της eSIM.


ΧΑΙΡΕ ΟΛΚΑΣ ΤΩΝ ΘΕΛΟΝΤΩΝ ΣΩΘΗΝΑΙ, ΧΑΙΡΕ ΛΙΜΗΝ ΤΩΝ ΤΟΥ ΒΙΟΥ ΠΛΩΤΗΡΩΝ | Γωνιά , Άγιοι Πάντες , Κέρκυρα\nHome/Αξίζει να διαβάσεις/ΧΑΙΡΕ ΟΛΚΑΣ ΤΩΝ ΘΕΛΟΝΤΩΝ ΣΩΘΗΝΑΙ, ΧΑΙΡΕ ΛΙΜΗΝ ΤΩΝ ΤΟΥ ΒΙΟΥ ΠΛΩΤΗΡΩΝ\nπ. Θεμιστοκλής Μουρτζανός 23/03/2018\nΑσφάλεια ζητάμε οι άνθρωποι στην ζωή μας. Τόσο στις σχέσεις μας με τους άλλους, ιδίως αυτούς που αγαπούμε, όσο και στις σχέσεις μας με την κοινωνία, θέλουμε να ισχύουν κανόνες και κάποιοι να μας αγαπούνε και να μας στηρίζουν. Να αισθανόμαστε ότι ακόμη κι αν κάνουμε λάθη, θα βρούμε κατανόηση. Ότι αν κάποιοι άλλοι μας επιβουλεύονται, εμείς θα έχουμε πρόσωπα να στηριχτούμε. Και γι’ αυτό η κρίση στις ανθρώπινες σχέσεις, όπως και σε κοινωνικό επίπεδο ξεκινά πάντοτε όταν υπάρχει ένα αίσθημα ανασφάλειας. Όταν φοβόμαστε πως είτε θα χάσουμε τα στηρίγματά μας, είτε δεν μας καταλαβαίνουν, είτε εκεί όπου ξέραμε πώς παίζεται το παιχνίδι, οι συμπεριφορές γίνονται απρόβλεπτες, με αποτέλεσμα ο δρόμος να μη φαίνεται ευθύς. Κάποτε η ανασφάλεια έρχεται και από τον ίδιο μας τον εαυτό, από αυτό που ονομάζουμε αστάθεια. Κατακλυζόμαστε από πλήθος λογισμών, άλλοτε δικών μας και άλλοτε σε συνδυασμό με αυτούς του πονηρού, με αποτέλεσμα να μην μπορούμε κι εμείς να εξηγήσουμε γιατί σκεφτόμαστε ή φερόμαστε με τρόπο που δεν έχει σταθερότητα και προβλεψιμότητα ούτε για μας τους ίδιους. Βιώνουμε τον αποστολικό λόγο ότι είναι σαν να υπάρχει ένας άλλος νόμος εντός μας, που μας κάνει να πράττουμε άλλα σε σχέση με αυτά που θέλουμε. «Ου γαρ ό θέλω ποιώ αγαθόν, αλλ’ ό ου θέλω κακόν τούτο πράσσω» (Ρωμ. 7, 19).\nΑσφάλεια ζητούμε και οι άνθρωποι στην σχέση μας με τον Θεό. Δεν είναι μόνο η υπόσχεση της αιωνιότητας, του Παραδείσου, της Βασιλείας του Θεού. Η ανάγκη μας να είμαστε βέβαιοι ότι δεν θα πεθάνουμε όταν πεθάνουμε. Είναι και η ανάγκη του να έχουμε Πατέρα σ’ αυτήν την ζωή. Να γνωρίζουμε ότι καίτοι ενήλικοι και αποφασισμένοι να ζήσουμε με τον δικό μας τρόπο και κατά το δικό μας θέλημα, εντούτοις έχουμε μία ελπίδα στις δυσκολίες μας, έχουμε ένα σπίτι να γυρίσουμε. Άλλοτε πάλι επειδή θέλουμε να βλέπουμε την ζωή μας συνολικά, τόσο στον παρόντα χρόνο και κόσμο, όσο και στην αιωνιότητα, αναζητούμε το θέλημα του Θεού, όπως αυτό εκφράζεται στο Ευαγγέλιο και όπως διαφυλάσσεται στην Εκκλησία, ώστε να έχουμε πυξίδα στην πορεία μας. Και γι’ αυτό η ζωή της πίστης προσφέρει ασφάλεια, ακόμη κι αν το θέλημα του Θεού, ο τρόπος που προνοεί για μας, οι περιστάσεις που βιώνουμε δεν είναι σύμφωνες με την λογική μας και με το ό,τι κατά χαρακτήρα αναζητούμε. Η πίστη καλύπτει αυτό που δεν μπορούμε να κατανοήσουμε.\nΜία από τις πιο ωραίες παρομοιώσεις της ζωής είναι το ταξίδι στην θάλασσα. Για να είμαστε ασφαλείς, χρειαζόμαστε καράβι σταθερό. Έτσι η Εκκλησία στους Χαιρετισμούς αξιοποιεί αυτήν την εικόνα και αποδίδει στο πρόσωπο της Υπεραγίας Θεοτόκου αυτόν τον χαρακτηρισμό: «Χαίρε ολκάς των θελόντων σωθήναι, χαίρε λιμήν των του βίου πλωτήρων». Η Παναγία είναι και το καράβι, το ασφαλές πλοίο, στο οποίο μπορούν να επιβιβαστούν και να ταξιδέψουν με ασφάλεια όσοι επιθυμούν να σωθούν, να συναντήσουν δηλαδή τον Θεό και εδώ και στην αιωνιότητα, αλλά και το λιμάνι για όλους τους ταξιδευτές που θέλουν να αγκυροβολήσουν, να ξεκουραστούν, να προφυλαχθούν από τις τρικυμίες των λυπηρών και τις καταιγίδες των συμφορών.\nΕίναι ολκάς η Παναγία γιατί μάς δείχνει ότι ακολουθώντας τον δικό της τρόπο μπορούμε να ταξιδέψουμε στο πέλαγος της ζωής. Είναι γερό το σκαρί διότι είναι θεμελιωμένο στην πίστη. Έχει ικανό καπετάνιο και πλήρωμα, που είναι ο Χριστός και οι Άγιοι. Έχει συνεπιβάτες που ακόμη κι αν δεν είναι όπως τους θέλουμε, έχουν επιλέξει το ίδιο δρομολόγιο προς την Βασιλεία του Θεού και πάνω από τα όποια προσωπικά χαρακτηριστικά, ο τελικός στόχος εμπνέει. Και πρωτίστως, η Παναγία έχει δοκιμαστεί στις τρικυμίες της ζωής και έχει αντέξει. Έχει βιώσει όλα τα ανθρώπινα. Τον πόνο, την μοναξιά, την λύπη, την αποδοκιμασία, την προσφυγιά, την απλότητα, το καμάρι του γονέα, την αγωνία του, την υπέρβαση των φυσικών νόμων και του ίδιου του εαυτού, την χαρά της Ανάστασης. Τρέφεται από τον Υιό και θεό της και μας Τον προσφέρει ως τροφή.\nΑλλά είναι και λιμάνι η Παναγία, διότι όπως η ίδια άντεξε με την πίστη στον Θεό και την κοινωνία με τον Υιό της όλες τις τρικυμίες της ζωής, με τον ίδιο τρόπο μας προσφέρει ασφάλεια, ώστε να μην κλονιζόμαστε. Μας καταλαβαίνει ως η μάνα τα παιδιά της. Μας δίνει την ευκαιρία μέσα από την προσευχή σ’ αυτήν να μην αισθανόμαστε μόνοι. Μας κάνει να ξεκαθαρίζουμε τι προηγείται και τι έπεται. Δεν ήταν απόκοσμη η Θεοτόκος, αλλά εν τω κόσμω έφερε και μεγάλωσε τον Θεό. Δεν μας υπέδειξε ερημιτισμό, αλλά αγάπη. Και όποιος την εμπιστεύεται, γνωρίζει. Παίρνει δύναμη. Και ξαναρίχνεται στο ταξίδι του βίου ως πλωτήρ που γνωρίζει προς τα πού πηγαίνει. Έχει παρηγοριά όχι συναισθηματική μόνο, αλλά υπαρξιακή. Γιατί κοινωνώντας τον Θεό αλλάζει εν αγάπη όλη η ύπαρξή του.\nΟι άνθρωποι ζητούμε ασφάλεια, συνήθως από τους άλλους. Απογοητευόμαστε από το ότι ο κόσμος μας, παρότι υπόσχεται και έχει κάποιες δυνατότητες, εντούτοις δίνει ασφάλεια για λίγους, όσους μπορούν να την εξαγοράσουν με την εξουσία και το χρήμα. Απέναντι στον θάνατο όμως είναι ανίσχυρος. Η Παναγία μάς δείχνει τι σημαίνει να παίρνεις ασφάλεια και την ίδια στιγμή να δίνεις. Διότι αυτός που ζει την ασφάλεια του Θεού, μπορεί να αναλάβει την ευθύνη να προσφέρει ασφάλεια προς τους άλλους, μοιραζόμενος την πίστη μαζί τους και δείχνοντας ότι ταξιδεύοντας με το πλοίο της Θεοτόκου, δηλαδή με το πλοίο της Εκκλησίας, όσες δοκιμασίες κι αν έρθουν, ακόμη και αυτή του θανάτου, θα αντέξει και θα προσορμιστεί στο λιμάνι της Βασιλείας του Θεού. Θα συμφιλιωθεί ακόμη και με τον εαυτό του, θα νικήσει τον πειρασμό της εσωτερικής διάσπασης και ανασφάλειας και θα ζήσει την ασφάλεια του να είναι παιδί που έχει Πατέρα ουράνιο.Αυτό στο οποίο πρώτη η Θεοτόκος εισήλθε και μας έδειξε την χαρά και το νόημα που μας προσφέρει, τόσο σε προσωπικό όσο και σε συλλογικό πεδίο!\nΚέρκυρα, 23 Μαρτίου 2018


Νίκος Λιλιμπάκης: Διάφορα Video\nΤΟ ΜΟΝΑΣΤΗΡΙ, ΙΕΡΑ ΜΟΝΗ ΑΓΙΟΥ ΙΩΑΝΝΗ ΚΑΨΑ\nΟδοιπορικό στη Δάφνη μέρος Β΄. Πηγή: http://www.sitiapress.gr/\nΟδοιπορικό στη Δάφνη μέρος Α΄. Πηγή: http://www.sitiapress.gr/\nΣέρρες - Νομός Σερρών\nΤαξίδι στη Σητεία\nΟδοιπορικό στη Σίτανο μέρος Β΄. Πηγή: http://www.sitiapress.gr/\nΟδοιπορικό στη Σίτανο μέρος Α΄. Πηγή: http://www.sitiapress.gr/\nΟ ΕΥΛΟΓΗΜΕΝΟΣ ΤΟΠΟΣ ΤΗΣ ΑΝΑΤΟΛΙΚΗΣ ΚΡΗΤΗΣ\nΔιαδρομή Νιγρίτα - Σκούταρι - Σέρρες\nΈτσι ήταν η Κρήτη το 1964!!\nΤζαμάλα στις Σέρρες- Εργαστήρι Λαογραφικών και Παραδοσιακών χορών ο Πύρρος 27-2-2012\nΤζαμάλα στις Σέρρες- Εργαστήρι Λαογραφικών και Παραδοσιακών χορών ο Πύρρος 14-3-2016\nΝέα Ηρακλείτσα Καβάλας - Καλοκαίρι 2013\nΘεοφάνεια στην Ηρακλείτσα Καβάλας 6-1-2014\nΑπολαμβάνουν το πρώτο μπάνιο της ζωής τους αγκαλιά (δίδυμα: αγόρι και κορίτσι)